Gde god da se nalazite na teritoriji Beograda, naše ekipe mogu doći do vas u roku od sat vremena. Zvuči možda neverovatno, ali razlog je u tome što su njihova vozila uvek spremna, pa mogu da uđu u njih i da krenu put vaše adrese. Specijalno opremljeno vozilo znači da se u njemu nalazi sva potrebna oprema, alati, mašine, rezervni delovi i sve drugo što će pomoći da se kvar brzo i uspešno otkloni.\nDakle, dolazak kod vas se ne naplaćuje, jedino što majstori umoljavaju jeste da ne insistirate da se cena kaže preko telefona, zbog toga što je to neprofesionalno i može da bude uzrok nekih neprijatnih situacija. Na primer, kada se radi o kamencu u bojleru, to bi ukratko značilo da majstori moraju da vide koji obim posla je u pitanju, pošto se preko telefona ne može znati da li je kamenac obuhvatio ceo kazan ili samo grejač, na primer.\nZbog toga, budite strpljivi, da se ne bi dogodilo da čujete jednu cenu preko telefona, a neku drugu na licu mesta. Ako je hitna intervencija u pitanju, to je svega oko sat vremena, i vi ćete vrlo brzo imati osposobljen bojler, tako da ćete moći da nastavite normalan život.\nGrejač je jedan deo bojlera koga često napada kamenac, i stvaraju se naslage, stoga je preporuka majstora da se dođe i povremeno proveri u kakvom je stanju ovaj deo bojlera. Bolje je da se grejač očisti od kamenca, nego da se taj deo menja u celosti, zato zovite na vreme.\nVoda je tvrda pa stvara kamenac, a to je zbog takve pH vrednosti. U nekim delovima grada voda je tvrđa, u nekima je bolja, ali vi ne morate da razmišljate o tome. Jednostavno, gledajte za koje vreme će vam bojler ugrejati vodu i ako je to vreme duže nego što je bilo ranije, onda je pravi trenutak da pozovete majstore. Jer, ako vam bojler stoji uključen par sati, to automatski znači da će se trošiti više električne energije, a vaši računi će biti veći. Niko ne želi da plaća skupu struju, a sve bez potrebe, zato se obratite našim ekipama na vreme i sve će biti rešeno.


Odeljenje za urbanizam grada Njujorka saopštilo je da razmatra zahtev preduzimača da uništi četvorospratnu zgradu i dodatne objekte na Menhetnu, najverovatnije da bi izgradio novi, još veći objekat. Preduzimač Šarif el-Gamal iz kompanije "Soho propertis" rekao je ranije da planira da izgradi 13-spratni Centar islamske zajednice zajedno sa džamijom, objektima za rekreaciju i prostorijama za međuverske radionice, a celi projekat koštao bi oko 100 miliona dolara. Međutim, Hank Šajnkof, portparol preduzimača, nije želeo da potvrdi da je zahtev za rušenjem postojećih zgrada korak ka izgradnji još većeg kompleksa. On nije želeo ni da kaže gde će sadašnji islamski centar biti preseljen, ukoliko bude odobren zahtev za rušenjem.\nIslamski centar i džamija otvoreni su 2011. godine nakon niza protesta zbog bojazni da bi to moglo da postane spomenik islamskim ekstremistima odgovornim za napade islamista na Svetski trgovinski centar 11. septembra 2001, kada je poginulo blizu 3.000 ljudi.\nrok Sto da ne?


Ruski embargo koštao Evropu milijarde evra - Sputnjik Srbija\n12:40 01.08.2015 (osveženo 16:19 05.10.2015) Preuzmite kraći link\nPoljoprivredni proizvođači u zemljama EU izgubili su od poljoprivrednog embarga Rusije 5,5 milijardi evra.\nProizvođači poljoprivrednih proizvoda u zemljama EU izračunali su gubitke od ruskog embarga na evropsku robu. Oni iznose 5,5 milijardi evra, izjavio je predsednik sindikata evropskih farmera Kopa-Kogeka Albert Jan Mat.\n„Trgovinski embargo Rusije od kog stradaju farmeri i poljoprivredne zadruge praktično je prepolovio naš poljoprivredni izvoz — 5,5 milijardi evra“, izjavio je on.\nMat je pozdravio odluku Evropske komisije da nastavi da pomaže poljoprivrednom sektoru, ali smatra da je to nedovoljno da se „kompenzuju teški gubici koji su naneti proizvođačima“ svinjskog mesa, voća, povrća i mlečnih proizvoda.\nU vezi sa tim, šef Kopa-Kogeka je pozvao EU da napravi plan podrške proizvođačima u regionima koji su najviše pogođeni embargom i „aktivizira pregovore sa Rusijom za ukidanje sanitarnih i fitosanitarnih ograničenja koja su uvedena na svinjsko meso početkom 2014. godine“.\nPredsednik Rusije Vladimir Putin produžio je ranije zabranu na uvoz proizvoda iz EU u Rusiju za godinu dana. Prema njegovim rečima, produženje recipročnih mera na sankcije EU je dobar podstrek za domaću poljoprivrednu proizvodnju.


MyCity » Nauka -> Ekologija » Smanjenje emisije opasnih gasova\nPoslao: 02 Sep 2007 10:25\nUčesnici jednonedeljne konferencije UN o klimi u Beču dogovorili su se da se smanji emisiju gasova koji stvaraju 'staklenu baštu'.\nPredstavnici vladinih i nevladinih organizacija iz 158 zemalja, medju kojima i iz Srbije, usaglasili su se da industrijske države treba do 2020. godini da smanje ovu vrstu po klimu štetnih gasova za 25 do 40 odsto ispod vrednosti od 1990.godine.\nMeđutim ovo je samo preporuka koja treba da posluži kao 'neobavezan cilj' idućeg Samita o klimatskim promenama, koji je zakazan za decembar na Baliju.\nDo petka posle podne dogovor je bio pod znakom pitanja. Naime, nakon višečasovnih diskusija grupa od pet zemalja - Japan, Švajcarska, Rusija, Kanada i Novi Zeland - odbacila je predlog većine da se predstojećem Samitu predloži jasno smanjenje gasova staklene bašte.\nSastanak je potom produžen i uspešno okončan kompromisom, prema kojem će preporuke iz Beča biti neobavezne, i samo kao smernice za razgovore.\nNa Samitu na Baliju treba da se usvoje mere za period posle primene Kjoto protokola.\nPrema oceni učescnika bečke, pripremne konferencije, ukoliko se preporuke sa ovog sastanka primene to bi značilo konkretan početak pregovora o budućem sporazumu po isteku Kjoto-protokola posle 2012.godine.\nPregovori, kako je planirano, trebalo bi da budu zaključeni 2009.godine.\nUkupno su 598 korisnika na forumu :: 17 registrovanih, 3 sakrivenih i 578 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: _Sale, Banijac, helen1, HrcAk47, indja, kunktator, MarKhan, mačković, MB120mm, nebkv, pjaka2001, sizif, Stole 310., stug, voja64, wolf431, xJeremijAx


Dokumentarni film RTRS “Južni potez” na švedskoj televiziji (FOTO)\nDokumentarni film “Južni potez” biće prikazan na TV kanalu BANOR TV, na švedskoj televiziji Öppna kanalen – lokalne stanice za Stokholm 24. i 29. januara.\nJužni potez – film Milana Petkovića\nU filmu je riječ o ofanzivi nazvanoj “Južni potez” koju su izvele jedinice regularne vojske iz Hrvatske i HVO iz BiH, a koje su 10. oktobra 1995. godine okupirale kompletnu teritoriju opštine Mrkonjić Grad. Okupacija je trajala sve do 5. februara 1996. godine, kada su grad i teritorija opštine vraćeni Republici Srpskoj na osnovu odredbi Dejtonskog mirovnog sporazuma.\nJedinice regularne hrvatske vojske i HVO-a u potpunosti su devastirale grad i okolna sela i počinile nezapamćene zločine nad civilnim stanovništvom, ostavivši iza sebe najveću masovnu grobnicu srpskog naroda u proteklom ratu na Pravoslavnom groblju u Mrkonjić Gradu iz koje je ekshumirano 181 tijelo žrtava.\nFilm “Južni potez” urađen u produkciji Radio-televizije Republike Srpske, uz pomoć Opštine Mrkonjić Grad i Kabineta predsjednika Republike Srpske.\nNagrada za hrabrost svjedočenja reditelju Milanu Petkoviću dodijeljena je na festivalu dokumentarnog filma BANEFF u Stokholmu, održanom u decembru 2018. godine.\nOsim reditelja Petkovića, u realizciji ovog dokumentarnog filma učestvovali su Darko Sošnja kamera, Žarko Kalaba montaža i Aleksandar Šević producent.


Tramp hvali Meksiko, ali šalje nacionalnu gardu\nPredsednik Donald Tramp pozdravio je u četvrtak meksički pravni sistem zbog razbijanja karavana sa migrantima iz Centralne Amerike, koji se kreće kroz Meksiko ka SAD, i istovremeno pohvalio svoju administraciju zbog, kako je naveo, dramatičnog pada broja imigranata koji prelaze jugozapadnu granicu.\n"Karavan je uglavnom razbijen zahvaljujući imigracionim zakonima Meksika i njihove spremnosti da ih primene da se ne bi napravila velika scena na našoj granici. Zbog poteza Trampove administracije, broj prelazaka granice je na najnižem nivou u poslednjih 46 godina, koji je međutim i dalje neprihvatljiv. Zaustavite drogu", tvitovao je Tramp.\nMigranti iz Centralne Amerike prolaze kroz Meksiko\nMeksički zvaničnici saopštili su da je karavan počeo da se razilazi, ali da su pojedini migranti saopštili da će nastaviti put.\nZvaničnici Bele kuće u sredu su predstavili plan za slanje pripadnika nacionalne garde na američku granicu sa Meksikom, u okviru napora predsednika Donalda Trampa da reši, kako smatra, sve veći problem ilegalne imigracije.\nMeđutim, još nije poznato koliko će vojnika biti poslato, kada i šta će im biti obaveze.\nZa vojnike u aktivnoj službi postoje ograničenja kada je reč o primeni domaćih zakona, što obuhvata i privođenje ilegalnih imigranata. Međutim, američki predsednici su i ranije angažovali pripadnike nacionalne garde na granici, da bi pomogli u nadzoru i pružili drugu vrstu podrške.\nVisoki zvaničnik Trampove administracije odbio je da kaže da li će pripadnici garde biti naoružani, navodeći da se ti detalji i dalje razrađuju. Tramp je u sredu potpisao deklaraciju o njihovom, što moraju da odobre i savezne države.


Završen sastanak sa malinarima, evo kakav dogovor je postignut oko CENE\nDanijela Nišavić , Tanjug\nZavršen je sastanak između malinara, predstavnika Udruženja "Limska dolina" iz Prijepolja, "Limska dolina" iz Priboja, kao i sa Udruženjem poljoprivrednih proizvođača Užice, sa Branislavom Nedimovićem, ministrom poljprivrede, šumarstva i vodoprivrede gde je dogovoreno da ministarstvo obezbedi komunikaciju između predstavnika proizvođača i otkupljivača malina, kako bi se ravnomernije snosili troškovi koji su rezultat aktuelnih dešavanja u sektoru malinarstva.\nNedimović je istakao da je ministarstvo spremno da pomogne u dodatnom snižavanju troškova proizvodnje maline kroz sistem subvencija, ali i nabavku repromaterijala. Takođe, značajan pomak se očekuje i kroz ulogu Nacionalnog saveta za malinu, koji će konačno utvrditi proizvođačke cene, odnosno cenu koštanja proizvodnje maline za različite krajeve Srbije, ali i krajnje izvozne cene ovog voća.\nNa sastanku je dogovoreno i da se zajedničkim naporima obezbedi investitor koji bi izgradio prerađivačke kapacitete u tom delu zemlje i na taj način obezbedio sigurniji plasman maline za proizvođače.\nIduće nedelje sastanak malinara sa hladnjičarima u Privrednoj komori Užice\nNedimović: Razgovaraćemo o svim problemima srpske maline, ali ne možemo o ceni\nJedna slika iz samoposluge u Estoniji pokazuje koliko mi ne znamo sa malinama\n- Nama je bitno da će se ići u realizaciju rešavanja dnevnih otkupnih cena koje su bile pogubne za nas proizvodjače i koje bi nas dokusurile - rekao je Dizdarević u kratkoj izjavi novinarima.\nNaveo je da se tek ušlo u proces dogovaranja, te podsetio da su pre dva dana dva najveća kupca u Srbiji izašla sa cenom maline u Arilju od 125 do 130 dinara. Kako je rekao, cena će u narednom periodu rasti kako berba bude odmicala.


Peskov: Putin i Merkelova o svemu po malo - Sputnjik Srbija\n19:06 02.05.2017 (osveženo 19:07 02.05.2017) Preuzmite kraći link\nLideri Rusije i Nemačke, Vladimir Putin i Angela Merkel, otvoreno su razmenili mišljenja o situaciji u Siriji, Libiji i Avganistanu, izjavio je pres-sekretar ruskog predsednika Dmitrij Peskov.\nPredsednik Rusije Vladimir Putin je u razgovoru sa kancelarkom Nemačke Angelom Merkel prilično detaljno izložio razloge zbog kojih sporazumi iz Minska nisu implementirani — oni su kriju ili u nepostojanju želje ili u nesposobnosti Kijeva da realizuje svoj deo dogovora, izjavio je portparol Kremlja Dmitrij Peskov televiziji „Rusija 1“.\nOn je dodao da Putin i Merkelova nisu razgovarali o sankcijama.\n„Predsednik Putin tradicionalno ne razgovara o sankcijama. Pominjane su sankcije, njihovo postojanje i da one stvaraju probleme u bilateralnim odnosima. Da, Merkelova je govorila o tome, ali sankcije kao takve nisu bile teme razgovora“, rekao je Peskov.\nPeskov je izjavio i da stav Berlina o očuvanju sankcija prema Rusiji do realizacije Minskog sporazuma kod Moskve izaziva nedoumicu.\nPortparol ruskog predsednika je naveo da je Merkelova pokazala veliko interesovanje za ekonomsku blokadu Donbasa i da joj je Putin detaljno objasnio šta se tamo dešava, šta je Ukrajini poslužilo kao povod za nju, koje su posledice blokade i šta će biti sa Ukrajinom ako se blokada nastavi.


Baltić kaže da razloga za čekanje nema a, kako je rekao, „izgubljenih 16 godina pod vlašću Demokratske partije socijalista nameću obavezu da što prije i hitnije formiramo novu lokalnu vlast“.\n„Naša koalicija je pred građanima Mojkovca izašla sa jasno definisanim ciljem – pobjeda u Mojkovcu i nosiocem liste Veskom Delićem, koga smo u kampanji i predstavljali kao budućeg predsjednika Opštine Mojkovac, što su podržali i građani Mojkovca, pa smo osvojili polovinu mandata od neophodne lokalne parlamentarne većine“, rekao je Baltić.\nOn navodi da je ta politika i dobila povjerenje najvećeg dijela građana Mojkovčana, koja, kako je rekao, „daje nesporni legitimitet našoj listi kao najjačoj u lokalnom parlamentu, te shodno tome sve ostale političke kombinacije bi predstavljale eksperiment i ne bi održavale volju građana i duh demokratije“.\n„S tim u vezi i primjeri u Nikšiću i Herceg Novom pokazali su kako se sprovode demokratski principi i formira lokalna vlast, gdje najjači konstituent uvijek daje predsjenika Opštine. U pogledu medijskih nastupa naših budućih partnera u lokalnoj vlasti u Mojkovcu smatram da su isti politički legitimni i da predstavljaju nadogradnju pregovaračkog potencijala. Međutim, želim da istaknem da dva nije više od osam, te da da svaki odbornički mandat od 17 koliko smo ih kao opozicija osvojili vrijedi jednako, odnosno da svaki glas dat pobjedničkim listama vrijedi isto“, rekao je on.


STRAH POVEĆAO VAKCINACIJU: U Moskvi i treća doza protiv kovida 19, dele i automobile – Nacionalist\nby nacionalist July 2, 2021, 7:00 am 1.6k Views\nNa 12 mesta građani Moskve mogu da dobiju ponovo vakcinu “sputnjik V” ili “sputnjik lajt”. Razlog za ponavljanje vakcinacije je što posle šest meseci počinje da pada broj antitela kod vakcinisanih osoba.\nMinistar zdravlja Rusije Mihail Muraško objasnio je da će se posle stabilizacije situacije u Rusiji i kada se dostigne kolektivni imunitet, građani vakcinisati protiv korone jednom godišnje.\nU Rusiji je planirano da se 60 odsto stanovništva vakciniše do kraja avgusta. Ali interes za vakcinaciju, pogotovo kod mlađih ljudi je bio slab. Tek kad su bolnice počele da se ponovo rapidno pune obolelima od korone i broj zainteresovanih za vakcinaciju se povećao. Sada je najveći interes za vakcinaciju u Moskvi, Podmoskovlju, Baškiriji, Čečeniji i Tjumenskoj oblasti. U poslednjih 45 dana u Moskvi je vakcinisano oko dva miliona ljudi.\nJedan od razloga rasta broja vakcinisanih je što vlasnici kompanija insistiraju da se zaposleni cepe. Drugi razlog je što uvođenjenjem QR kodova oni koji nisu vakcinisani neće moći da ulaze u restorane, kafiće, na priredbe…


Grupa Abba najavila izlazak nove pesme ove godine – SK magazin\nGrupa Abba najavila…\nGrupa Abba najavila izlazak nove pesme ove godine\nUlveus je rekao za današnje izdanje danskog tabloida Ekstra Bladet da treba ” izuzetno dugo vremena” da se napravi video sa avatarima članova grupe, i dodao da je to “suviše dugo odlagano”.\nBend je ranije saopštio da su se njegova četiri člana Ulvaeus, Beni Anderson, Ani-Frid Lingštad i Agnete Falkstog ponovo okupili i da planiraju virtuelnu turneju sa svojim digitalnim avatarima i da je naziv jedne od dve nove numere “I Still Have Faith in You”.\nAbba je ranje najavila da će kompjuterizovani likovi četvoro članova nastupiti u emisijama televizija Bi-Bi-Si (BBC) i En-Bi-Si (NBC) kao “Abbatars”. Ulveus je najavio da će avatari članova grupe izgledati kao 1979, kada su krenuli na poslednju turneju.\nGrupa je postala poznata osvajanjem takmičenja za Pesmu Evrovizije 1974. godine numerom “Waterloo” i imala je velike hitove 1970-ih uključujući “Dancing Queen” “Mamma Mia”, “Fernando”, “Money, Money, Money”, “Take a Chance on Me”, “Chiquitita” i druge pre nego što su se razišli 1982. godine.\nTags: abba aktuelno muzika pesma


Rastu unutrašnji dugovi privrede RS @ InfoBijeljina \nRastu unutrašnji dugovi privrede RS\nZbog loše privredne situacije i stanja opšte nelikvidnosti privrede Republike Srpske, unutrašnja dugovanja iz godine u godinu bilježe kontinuirani rast, tvrde privrednici i ekonomski analitičari.\nRješenje za rasterećenje dugova i poboljšanje uslova poslovanja za funkcionisanje domaćih preduzeća jeste stvaranje povoljnijeg poslovnog ambijenta.\nPero Ćorić, direktor sektora granskih udruženja Privredne komore RS, rekao je da je neto obrtni kapital preduzeća u RS iz godine u godinu sve manji, što znači da nelikvidnost privrede raste.\n"Međusobna dugovanja između privrednih subjekata su velika, ali može se reći da je javni sektor generator unutrašnjeg duga, od lokalnih zajednica do fondova. Oni su veliki dužnici i samim tim generišu tu nelikvidnost", rekao je Ćorić. Što se tiče zakona o rokovima za izmirenje novčanih obaveza RS, koji je u setu reformskih zakona, Ćorić smatra da je pitanje kada će ovaj zakon zaživjeti.\n"Biće teško sprovodiv, iz razloga smanjenog obrtnog kapitala i nelikvidnosti privrede, a i sami privrednici se pitaju kako i na koji način će se to moći ispoštovati", istakao je on i dodao da neće biti problema s privrednicima koji redovno izmiruju svoje obaveze, već da će u funkciji ovog zakona biti privrednici koji ne izmiruju svoje obaveze.\nKako navodi, u naplati potraživanja zastupljene su i bilateralne kompenzacije, odnosno kompenzacije između dva preduzeća, u slučajevima kada su izvodljive da se takva dugovanja zatvore robom ili uslugama.\n"Mislim da to nije nešto puno izraženo u posljednje vrijeme. Kompenzacije robom, zbog nedostatka novca trebalo bi da daju efekat. Sprovode se, ali nemamo podataka o njihovoj zastupljenosti u nekoj većoj mjeri", rekao je Ćorić.\nPrema njegovim riječima, privrednici bježe od naplate svojih potraživanja preko sudova, zbog njihove opšte neefikasnosti.\n"Iako privrednici znaju da će sudski ishod biti pozitivan, opet je upitno kada i na koji način će se moći naplatiti potraživanje. Sudski procesi su neizvjesni i dugo traju i mislim da ne daju efekte", kazao je on i dodao da se tužba jedino isplati za sprečavanje zastarijevanja naplate duga.\nSaša Grabovac, izvršni direktor Udruženja ekonomista RS - SWOT, rekao je da su unutrašnja dugovanja u privredi RS veoma velika i da poljednjih godina bilježe stalni rast.\n"To je posljedica, prije svega, loše privredne situacije, odnosno lošeg poslovanja naših privrednih subjekata, a jedino rješenje za rasterećenje jeste poboljšanje uslova za funkcionisanje naših preduzeća kroz stvaranje povoljnijeg poslovnog ambijenta", rekao je Grabovac i istakao da se tako mogu stvoriti pretpostavke za rješavanje opšte nelikvidnosti domaće privrede, koja je eskalirala u zadnjih nekoliko godina.\nPrema njegovim riječima, novi zakon o rokovima bi trebalo da poboljša naplatu i da disciplinuje sve one koji se zadužuju i uzimaju robu ili usluge na odgođeno plaćanje.\n"Takvi privredni subjekti moraju pažljivije da planiraju i opreznije računaju svoj cash flow, odnosno svoje tokove novca, jer u slučaju neplaćanja predviđene su sankcije", kazao je on.\nGrabovac smatra da će efikasnost ovog novog zakonskog rješenja zavisiti od njegove dosljedne primjene.


Ideja da RIK obučava instruktore, a oni biračke odbore – SveVesti.net\nIdeja da RIK obučava instruktore, a oni biračke odbore\nPredsednik Republičke izborne komisije (RIK) Vladimir Dimitrijević rekao je danas, nakon četvrtog okruglog stola o unapređenju izbornih uslova, da RIK inicijative Radne grupe Vlade Srbije, OEBS-a i udruženja koja se bave izbornim procesom vidi kao pozitivne jer će, kako kaže, doprineti kvalitetnijem održavanju izbora.\nDimitrijević je novinarima kazao da se danas na okruglom stolu govorilo o obukama potencijalnih članova biračkih odbora, kao jednog od organa za sprovođenje izbora, navodeći da su obuke postojale i ranije, ali da se sada to radi na jedan sveobuhvatniji način.\nOn je dodao da je plan da se u što većoj meri uključi javnost i da se članovi biračkih odbora obuče tako da se potencijalne greške svedu na minimum.\n“Ideja je da članovi RIK-a obučavaju instruktore koji će dalje obučavati potencijalne članove biračkih odbora. Potencijalni zato što izbori još uvek nisu raspisani”, rekao je Dimitrijević.\nObuke će, kaže, početi onog momenta kada RIK bude usvojio odluku o održavanju obuka. On je podsetio da će se istovremeno sa parlamentarnim održati i pokrajinski i lokalni izbori.\nPredsednik Gradske izborne komisije Zoran Lukić rekao je, na okruglom stolu u Skupštini, da je obučenost i stručnost članova biračkih odbora sve manja, ocenjujući da treba poboljšati kvalitet njihovog rada.\nBojan Klačar iz CESID-a kaže da ta organizacija podržava nameru da se organizuju obuke članova biračkih odbora, te dodao da treba precizirati kako će izgledati prijava za udruženja koja žele time da se bave, kao i koji su rokovi.\nPrethodni okrugli stolovi održani su u Nišu, Novom Sadu i Kragujevcu.\nPrevious Vučić: Došao sam peške iz Aberdareve\nNext Evropska komisija hvali naš napor u upravljanju migracijama\nPromenljivo oblačno, pre podne sa sunčanim intervalima\nSaša Ilić blizu funkcije potpredsednika Partizana?\nVremeplov: Poginuo junak Stevan Sinđelić\nĐurić: Ilegalan postupak, zahtevam međunarodne sankcije


VojvodinaCafe - 16. Festival uličnih svirača od 1. do 3. septembra\n16. Festival uličnih svirača od 1. do 3. septembra\nVest objavljena: 21.08.2016 09:50\n16. Festival uličnih svirača biće održan od 1. do 3. septembra u Podgrađu Petrovaradinske tvrđave, tzv. Gradiću kada će duhom ulične umetnosti i kulturom svojih sredina umetnici iz zemlje, regiona i sveta probuditi novu, svežu energiju grada. Promena lokacije je radi približavanju elementarnim ciljevima ove manifestacije, kao što su: oplemenjivanje ulice i uopšte gradskih prostora koji nose vredno graditeljsko nasleđe, a sada i kroz decentralizaciju kulturne ponude i specifičan kulturni doprinos lokalnoj zajednici.\nOvakva odluka prirodan je nastavak razvoja Festivala, a doneta je nakon niza razgovora i konsultacija sa partnerima i prijateljima festivala. Decenijama se suočavamo sa problemom da kroz Gradić prolazimo samo da bismo stigli do tvrđave, a moglo bi biti potpuno drugačije! Zamišljamo Podgrađe koje bi moglo biti uređen barokni gradić na Dunavu, sa duhom i ambijentom koji još uvek čuva, neguje i oslikava vreme kada je nastao – rani 18. vek. Ušuškane, gusto zbijene kućice sređenih fasada i uske ulice sa krupnom kaldrmom, prelepa crkva podno monumentalnih zidina i čuvena Beogradska kapija, sami po sebi podstiču romantična osećanja i nagone na umetnost i avanturu. Moglo bi biti mesto susreta umetnika i starih zanatlija, mesto ka kojem gravitiraju rafinirani gastronomi, u kojem se rađaju ljubavi, nastaju prve fotografije dece koja jure golubove, gde turisti ne stižu da se popnu na tvrđavu, mesto koje nadahnjuje pesme.\nKao i prethodnih 15 godina u programu će učestvovati izvođači iz Srbije, regiona, Evrope, Amerike i drugih geografski udaljenih država, a činiće ga muzički nastupi, performansi, ambijentalne predstave, filmske i video projekcije, umetničke instalacije, intervencije u prostoru ali i radionice, konferencije, predavanja, organizovani obilasci... Međutim, koncepcija programa delom će se razlikovati od prethodnih godina jer će prostori u kojima će se program realizovati imati neuporedivo važniju ulogu u projektu, što znači da ćemo program u velikoj meri prilagođavati lokacijama, a ne obrnuto. Upravo će izabrani prostor Podgrađa i Barutane biti polazna i ključna tačka na kojoj će se festival graditi, a izvođači i publika biće aktivni učesnici ne samo događaja već i konkretnih kulturnih promena čiji će festival biti deo.\nMnogi partneri i prijatelji već su se uključili pa je novi koncept, program i izgled ovogodišnjeg festivala osmišljen u saradnji sa udruženjima Scenatoria i Suburbium iz Petrovaradina i Fakultetom tehničkih nauka (Centar za scenski dizajn, arhitekturu i tehnologiju).\nFestival uličnih svirača će ovogodišnjim izmeštanjem na novu lokaciju, pružiti priliku umetnicima, posetiocima, lokalnom stanovništvu i gradu uopšte, da uzmu aktivno učešće u kreiranju nove umetničke i urbane sredine, kakvu svi želimo i koja nam je, pre svega – neophodna. Izgradimo novi Festival i budimo, svi zajedno, deo jedne nove priče koja otvara niz mogućnosti za budućnost naše urbane zajednice. Mi gradimo grad jer mi ovde živimo!


Kragujevac - Kragujevački Oružari uputili pismo Vulinu - Vesti iz Kragujevca i Šumadije - Pressek.rs\nSindikalna organizacija Zastava oružje uputila je zahtev ministru odbrane Aleksandru Vulinu da spreči sprovođenje odluke Nadzornog odbora i generalnog direktora fabrike Zastava oružje AD kojom se nalaže da se ulazna kontrola fabrike izbaci iz sadašnjeg prostora, a kako bi se u isti uselio sindikat ASNS.\n- Radi se o sindikatu koji ima oko 80 svojih članova, i koji već ima prostor u istoj zgradi nedaleko od prostora u kome se već decenijama nalazi ulazna kontrola, a kome je nedavno generalni direktor fabrike Mladen Petković, uz podršku Ivice Marjanovića, dao nezakonitu reprezentativnost, stoji u saopštenju Sindikalne organizacije Zastava oružje.\nDalje se navodi da je Nadzorni odbor kojim je predsedavao Ivica Marjanović 12. 09. ove godine doneo štetnu odluku da se u najkraćem roku izbaci ulazna kontrola iz fabričkog prostora, i prebaci u zgradu koja se nalazi na sasvim drugom kraju fabrike i u prostor koji je potpuno neadekvatan i nefunkcionalan za te namene.\n- Takva odluka je nastavak urušavanja fabričkog sistema koje se sprovodi u poslednje dve godine od strane Nadzornog odbora. Naročito zabrinjava što članovi Nadzornog odbora i rukovodstvo fabrike znaju da će se rušenje strateške tačke kontrole direktno odraziti na kvalitet ulaznih sirovina, što za fabriku može biti veoma skupo i neispravljivo, stoji u saopštenju.\nU pitanju je devastacija dela kontrole u kome se vrše merenja, poređenja, provera i ocena ulaznih fluida neophodnih za proces proizvodnje, od čega zavisi krajnji kvalitet proizvoda.\nOdbor Sindikalne organizacije Zastava oružje, koji zastupa interese 1.900 članova, zahteva od Ministarstva odbrane da poništi štetnu odluku Nadzornog odbora, kao i da, zbog svega što je urađeno na štetu fabrike, pokrene proceduru smene predsednika Nadzornog odbora fabrike Zastava oružje AD pukovnika Ivice Marjanovića.\nOdbor Sindikalne organizacije je doneo odluku da će, ukoliko Ministarstvo odbrane ne zaustavi rušenje fabričkog sistema i ne onemogući izbacivanje ulazne kontrole iz sadašnjeg prostora, organizovanjem protesta i blokadom sprečiti stvaranje veće štete fabrici od čijeg funkcionisanja zavise sudbine oko 2.600 radnika fabrike i članova njihovih porodica.\n# Kragujevac # Oružari # Radnici # Sindikati # vesti kragujevac\n· Sreda, 13. novembar 2019. Kragujevčani pobrali nagrade na Malom Joakimu\n· Četvrtak, 14. novembar 2019. Otvori vrata reciklaži u naselju Aerodrom


Vučić: Ne znam čemu referendum o NATO-u - Sputnjik Srbija\n22:47 21.03.2016 (osveženo 22:54 21.03.2016) Preuzmite kraći link\nPremijer Aleksandar Vučić izjavio je večeras da ne zna čemu bi vodio referendum o pristupanju Srbije NATO-u, budući da je Srbija vojno neutralna država.\n„Zašto bismo trošili novac, samo da bi neko mogao da kaže da smo veliki heroji? To ne donosi posao, to samo unosi štetu i više strasti i emocija i ne bi bio odgovoran potez za Srbiju“, rekao je Vučić na televiziji „Hepi“.\nOn je naveo da Srbija ima skupštinsku deklaraciju o vojnoj neutralnosti i da ne razume čemu bi vodilo raspisivanje referenduma.\nO tom referendumu je govorio i predsednik Srbije, a premijer kaže:\n„Veoma poštujem predsednika Republike, ali moj stav je da ne znam čemu vode nametnuta pitanja“, rekao je Vučić.\nVučić je rekao i da građane, sa kojima je razgovarao širom Srbije, ne zanima referendum o NATO-u, već kako da dođu do posla i reše svakodnevne probleme.\nVučić je rekao i da se nije stideo sporazuma sa NATO-om koji je nedavno ratifikovala Skupština Srbije i istakao da u njemu nema ništa loše.\nGovoreći o predstojećoj godišnjici NATO bombardovanja 24. marta, Vučić je rekao da će ona biti obeležena u Varvarinu, gde je poginula mala Sanja.\n„Naša namera je bila da zato odemo u Varvarin i da pokažemo da su nam važne žrtve i u Beogradu i u Batajnici i u Varvarinu“, rekao je Vučić.\nOn je naveo da će govor, koji, kaže, piše već tri noći, govoriti o zločinu čija je žrtva bio naš narod, ali i o potrebi da se okrenemo budućnosti i da razmišljamo o onome pred nama.\nTaj govor SNS-u neće doneti političke poene u izbornoj kampanji, uveren je premijer.\n„Završićemo u 14 sati manifestaciju, a onda počinje presuda Radovanu Karadžiću, za koju sam siguran da će biti 100 odsto negativno prihvaćena od građana Srbije i biće teško napraviti dobru i pravičnu reakciju Vlade. Radim na tome temeljnije i detaljnije“, rekao je Vučić.\nOn je takođe istakao, povodom godišnjice NATO bombardovanja, da želi da se posveti tome da u budućnosti ne bude novih žrtava.\nPolemišući o broju žrtava koje su tada stradale na Kosovu, Vučić je rekao da se one mere hiljadama, a ne stotinama.\n„Mislim da se broj žrtava meri hiljadama a ne stotinama, kao što ne mislim da se meri desetinama hiljada. Za mene ne postoji razlika između stradanja srpskog civila i srpskog vojnika jer su to nevine žrtve. Mi nismo otvorili paljbu ni na jednu NATO zemlju i ničim nismo izazvali NATO agresiju“, rekao je Vučić.\nProkomentarisao je i kako bi mnogo bilo i da je stradalo dvoje ljudi.\nNovi ljudi u novoj vladi\nVučić je najavio nove ljude u novoj vladi, ukoliko SNS na izborima dobije poverenje naroda.\n„Ako dobijemo poverenje naroda, imaćemo nove ljude u vladi i novu energiju“, rekao je Vučić.\nOn je rekao da će moto SNS-a u kampanji biti pokušaj da se ujedinimo za evropski standard života, za bolje škole i bolnice, za stabilne i rastuće penzije i plate, za normalnu i pristojnu Srbiju.\nPrema njegovim rečima, najviše novih ljudi je upravo na listi SNS-a.\nOn nije hteo da komentariše izjavu jednog političkog analitičara da je to „lista beskičmenjaka“, primetivši da na uvrede ne želi da odgovara.\n„Bogdan Obradović, Ljiljana Habjanović Đurović… Sve su to beskičmenjaci“, primetio je ironično.\nVučić se osvrnuo i na pitanja o obrazovanju kandidata SNS-a i zapitao kako su moguće takve primedbe od stranaka čiji kadrovi su, poput predsednice Odbora za kulturu, studirali 20 godina.\n„Novica Tončev govori o obrazovanju Zorane Mihajlović…“, primetio je Vučić.\nOn nije isključio mogućnost da SNS ne dobije većinu:\n„Uopšte nije nemoguće i ne bih to isključio, jednako je verovatno ili verovatnije da pobede svi oni koji su ujedinjeni u mržnji protiv mene ili stranke koju vodim. Ali, kako je Sofokle govorio — milije mi je da časno propadnem nego da pobedim varajući“, rekao je Vučić.\nOn je naveo da nema ništa važnije od toga da se neko oseća dobro zbog onoga što se radi za državu.\n„Mi smo mnogo toga dobro uradili, postavili temelje ozbiljne države, a pred nama je još mnogo posla“, rekao je Vučić.\npredizborna kampanja, vanredni izbori, Vlada, Aleksandar Vučić, Srbija


Skupština Srbije u ponedeljak od nepristojnih poslanika zaradila 75.000 dinara\nŠešelju i novčana kazna i crveni karton\nLider radikala mora da plati 32.000 dinara i narednih 20 dana neće moći da prisustvuje zasedanjima\nBEOGRAD - U ponedeljak je prvi put od postanka parlamenta na našim prostorima u vreme zasedanja u trajanju od samo tri do četiri sata, skupštinska kasa prihodovala oko 2.500 maraka.\nNovac je "kanuo" od kazni koje je predsednik parlamenta Dragan Maršićanin izrekao petorici poslanika Srpske radikalne stranke, zbog nepoštovanja novog Poslovnika o radu Skupštine Srbije. Najveću kaznu treba da plati lider radikala Vojislav Šešelj, koji će ne samo morati da plati 32.000 dinara za meru udaljenja sa sednice, nego će mu biti onemogućeno da narednih 20 dana prisustvuje zasedanju Skupštine. Takvu kaznu parlament mu je izrekao pošto je, posle dobijene opomene zbog nepridržavanja dnevnog reda, potegao s govornice punu čašu vode na predsednika parlamenta, Dragana Maršićanina, posle čega je revoltirano izašao iz sale.\nNe mora hitno\nSkupština je odbila da po hitnom postupku u dnevni red uvrsti Vladin predlog izmene Zakona o javnim preduzećima, prema kojima bi ubuduće Vlada imenovala direktora Naftne industrije Srbije, umesto Skupštine, jer je to njena nadležnost kod svih ostalih javnih preduzeća.\nNešto bolje su prošle njegove stranačke kolege Stevan Dragišić i Slobodan Janjić, sa po 16.000 dinara zbog toga što im je izrečena mera oduzimanja reči, dok su Tomislav Nikolić i Dragiša Stamenković prihodovali u skupštinski budžet sa 3.000, odnosno 8.000 dinara.\nSve primedbe kažnjenih poslanika odnosile su se na zapisnik sa prethodne sednice parlamenta, kada je usvojen "strogi" poslovnik o radu, za koji su tvrdili da je reč o falsifikatu. Šešelj nije uspeo da vodom okupa Maršićanina, ali su bili mokri sto i papiri predsedavajućeg, pa je predsednik parlamenta vođenje sednice, na kratko, "dok se ovaj svinjac ne sredi" prepustio Nataši Mićić.\nOsim rasprave o zapisniku i izricanju kazni, parlament je juče do popodnevne pauze uspeo da konstatuje ostavke Aleksandra Pravdića, potpredsednika Vlade Srbije (iz DSS) i Obrena Joksimovića, ministra za zdravstvo, takođe iz DSS.\nU tih nekoliko sati rada parlament je u dnevni red po hitnom postupku uvrstio tačku o razrešenjima predsednika Ustavnog suda Srbije, zatim grupe sudija i javnih tužilaca. Nije prihvaćeno da se povuče Predlog zakona o radu, što je tražila poslanička grupa SPS, ali ni predlog Marijana Rističevića iz Koalicije Vojvodina da Skupština ne prihvati inicijativu poslanika DSS o osnivanju anketnog odbora koji će raspravljati o švercu duvana, o čemu je pisala strana štampa. Obrazloženje Dejana Mihajlova, DSS, bilo je da treba otkloniti sumnje u "mladu demokratsku vlast". Ako je Vlada, kaže Mihajlov, sprečila šverc cigareta, kao što tvrdi, zašto bi joj onda smetala skupštinska rasprava. A ako nije, DSS neće da bude deo toga.\nMinistar pravde Vladan Batić povukao je iz procedure Vladin predlog Krivičnog zakona, dok se ne donese savezni, kojim uskoro treba da bude ukinuta smrtna kazna, a da zamena kazne bude 40 godina zatvora, umesto 20, kako je to sada rešeno.\nPoslanici SPS su tražili da se formira anketni odbor koji će utvrditi istinu o lišavanju slobode Slobodana Miloševića i njegovom isporučivanju Haškom tribunalu, ali parlament nije prihvatio predlog. S tesnom većinom, međutim, odbijen je predlog Tomislava Nikolića da se na dnevni red uvrsti zahtev za smenu ministara Gaše Kneževića i Dušana Mihajlovića, koji su radikali podneli pre više meseci.\nPopodne je parlament nastavio raspravu po dnevnom redu u kome su dva paketa sudskih zakona, jedan DSS, drugi Vlade, zatim Predlog zakona o radu, komorama, popisu stanovništva...\nPošto košta bezobrazluk\nPoslanicima na stalnom radu u Skupštini novčana kazna se oduzima od primanja za tekući mesec. Poslanicima koji nisu na stalnom radu u Skupštini iznos kazne se oduzima od njegovih primanja u Narodnoj skupštini, odnosno razlike između plate narodnog poslanika i one koju ostvaruje u radnom odnosu ili penziji. Inače, opomena košta 3.000 dinara, dve opomene na istoj sednici 8.000, oduzeta reč vredi 16.000, a udaljenje ili iznošenje sa sednice 32.000. Kazne za više prestupa se ne sabiraju nego se računa ona najviša.


„Gavran“ u Američkom kutku - Gavran\n„Gavran“ u Američkom kutku\nObjavljeno sreda, 29 januar 2020 22:05\nRazgovor će se voditi o Kralju u žutom, kao i o drugom izdanju Gavrana – poemi Grob Roberta Blera koja je nedavno objavljena. Osim toga, govoriće se o delu starije anglo-američke književnosti koji je malo ili nimalo prisutan u prevodima na srpski jezik, grobljanskoj poeziji i gotskoj prozi, prevođenju književnosti i pravljenju knjiga.\nDođite i učestvujte u razgovoru sa prevodiocima iz Gavrana, Aleksandrom Rajković i Milenom Dasukidis.\nKlub knjige i umetnosti – Gavran je nova izdavačka kuća iz Smedereva orijentisana prevashodno na objavljivanje sopstvenih prevoda starije književnosti sa engleskog govornog područja, sa akcentom na delima koja dosad nisu postojala u prevodu na srpski jezik. Članovi Gavrana su posvećeni ideji da rad u kulturi i humanistici može i mora da se obavlja maksimalno kvalitetno i predano, bez sklapanja kompromisa sa zahtevima tržišta.\nIzdanja Gavrana predstavljaju kvalitetne, nadahnute i informisane prevode, zasnovane na obimnim istraživanjima i propraćene informativnim i stručnim tekstovima.\nViše o članovima, ciljevima i aktivnostima Gavrana možete da pogledate na veb-sajtu www.gavran.rs i Fejsbuk stranici https://www.facebook.com/gavran.rs?ref=hl.


Nacionalni savet Ukrajinaca pozvao na zbrinjavanje izbeglica i na prikupljanje pomoći\nNacionalni savet ukrajinske nacionalne manjine saopštio je danas da organizuje prikupljanje humanitarne pomoći za građane Ukrajine i za zbrinjavanje izbeglica iz te zemlje koju je napala Rusija.\nPozvali su građane Srbije da humanitarnu pomoć u vidu hrane, odeće, obuće, ćebadi dostave na punktovima u Vrbasu, Kuli, Sremskoj Mitrovici, Inđiji, Novom Sadu.\n„Molimo sve ljude dobre volje koji imaju mogućnost da prihvate izbeglice iz ratom zahvaćenih prostora Ukrajine da se jave na brojeve telefona koje mogu dobiti u Nacionalnom savetu Ukrajinaca”, piše u saopštenju.\nTaj nacionalni savet je u petak osudio agresiju Rusije na Ukrajinu.\n„Sa dubokom zabrinutošću reagujemo na agresiju Rusije na Ukrajinu i to smatramo kao najgrublje kršenje međunarodnog prava, prema kojem se garantuje teritorijalna celovitost i suverenitet zemalja – članica Ujedinjenih nacija, Saveta Evrope i OEBS-a“, ističe se u saopštenju za javnost koje je Savet prosledio javnosti nakon sednice koja je održana u Kuli.


LINTA PORUČIO "Nerazumna provokacija Valentina Incka" - Srpskainfo\nLINTA PORUČIO "Nerazumna provokacija Valentina Incka"\nPredsjednik Saveza Srba iz regiona Miodrag Linta ocijenio je kao nerazumnu provokaciju najavu visokog predstavnika u BiH Valentina Incka da je spreman da nametne zakon o zabrani negiranja genocida u BiH.\nFOTO: B92 TV/YOUTUBE/SCREENSHOT\nRiječ je o jednoj u nizu provokacija Valentina Incka koja je usmjerena protiv Republike Srpske, Srbije i čitavog srpskog naroda. Apsolutno je apsurdna i bezumna izjava Incka da stavlja u istu ravan Holokaust koji je nacistička NJemačka počinila nad Jevrejima u Drugom svjetskom ratu i ratni zločin nad Bošnjacima u Srebrenici – naveo je Linta.\nLinta je istakao da Incko dobro zna da je Haški tribunal bio politički sud koji je osnovan da sudi političkim i vojnim liderima srpskog naroda na osnovu falsifikovanih dokaza i lažnih izjava svjedoka saradnika, saopšteno je iz Saveza Srba iz regiona.\n– Dobro je poznato da je Međunarodni sud pravde 2007. godine donio presudu da su pojedine jedinice Vojske Republike Srpske tobože počinile genocid u Srebrenici isključivo na osnovu političkih presuda Haškog tribunala – istakao je Linta.\nOn je dodao da u međunarodnoj zajednici mnogi znaju da je glavni cilj Haškog tribunala bio da Srbe predstavi kao zločince, a Bošnjake kao žrtve.\n– Srbija, Republika Srpska i srpski narod ne prihvataju i nikada neće prihvatiti najbezočniju laž i izmišljotinu da se u Srebrenici desio genocid – ukazao je Linta.\nOn smatra da Srbija treba da pokrene diplomatsku, pravnu i političku borbu u međunarodnoj zajednici za utvrđivanje prave i pune istine o događajima koji su se desili u Srebrenici 1995. godine.\nPrema njegovim riječima, potrebno je, između ostalog, organizovati okrugli sto na kome bi učestovali predstavnici naučnih i obrazovnih institucija, ugledni advokati, pravnici i ličnosti iz javnog života iz Srbije i regiona.\nPolitika Miodrag LintaValentin Incko\n"SMJENA INCKA VAŽNIJA OD ULASKA BAJDENA U BIJELU KUĆU" Kesić o dolasku novog visokog predstavnika u BiH\nINCKO POTVRDIO DA MU SE PRIPREMA ZAMJENA Otkrio je i ko bi mogao doći na NJEGOVO MJESTO\nLINTA APELUJE "Tužilaštvo u Beogradu da pokrene postupak za ubijene Srbe iz Skelana"\nJEDAN ČOVJEK, JEDAN GLAS Linta: Započeti borbu za povratak nelegalno prenesenih nadležnosti\n“Providno licemjerje Zorana Milanovića” Linta poručio da je ustaški pozdrav odavno LEGALIZOVAN u Hrvatskoj\n“POSLJEDICA PLENKOVIĆEVE POLITIKE” Linta osudio napad na Srbe u Vukovaru\n“OVA PRIJETNJA JE NEČUVENA” Cvijanović ocijenila da OHR prijetnjama pokazuje bespomoćnost\n"POLITIZOVANJE PANDEMIJE" Ljekari bez granica upozorili na tragično stanje u Brazilu (VIDEO)\nRasvijetljen napad na novinara: Uhapšen jedan napadač, za drugim se traga, identitet poznat\n„Šta vi sve, Mladene, morate prožvakati“ Stanivuković poslao jaku poruku mladom predsjedniku Skupštine\nČetvoro djece u pratnji kovčega, kraljica će SJEDITI SAMA: Sahrani princa Filipa prisustvovaće samo 30 ljudi\nMuke mještana Rakovačkih bara: Divlja deponija potencijalni izvor zaraze (FOTO)\n“Ključ za prevazilaženje pandemije” Kancelarka Angela Merkel primila vakcinu “Astra Zeneka”\n“POSLJEDNJA PRILIKA ZA OPSTANAK” Kovačević poručio da je neophodan dijalog konstitutivnih naroda ili BiH neće imati budućnost


EU: Trumpova odluka može nas vratiti u 'mračna vremena'\nFederica Mogherini na press brifingu u Briselu 7. decembra 2017\nVisoka predstavnica EU za vanjsku politiku i bezbjednost Federica Mogherini izjavila je u četvrtak da bi Bliski istok mogao da vrati region u "mračnija vremena" pošto je američki predsjednik Donald Trump odlučio da SAD priznaju Jerusalim kao prijestonicu Izraela.\nMogerini je na konferenciji za medije u Briselu rekla da će EU i njene članice "nastaviti da poštuju međunarodni konsenzus o Jerusalimu dok konačno rješenje o statusu ne bude postignuto kroz direktne razgovore dvije strane".\n"Najava presjednika Trampa o Jerusalimu ima veoma zabrinjavajući potencijalni uticaj. Sada su veoma krhke okolnosti i ta najava ima potencijal da nas vrati u još mračnija vremena", rekla je šefica evropske diplomatije.\n"Dobila sam juče snažana uvjeravanja od predsjednika (Palestinske samouprave Mahmuda) Abasa da radi sve što može da garantuje da sve reakcije budu mirne", rekla je Mogherini i dodala da u ponedjeljak u Brisel dolazi izraelski premijer Benjamin Netanyahu.\n"EU ima jasnu i ujedinjenu poziciju. Vjerujemo da je jedino realistično rješenje sukoba Izraela i Palestine zasnovano na dvije države s Jerusalimom kao prijestonicom obije", rekla je Mogerini.\nVeć su počeli sukobi izraelaca i palestinaca zbog Trumpove odluke, a Hamas je za sjutra, petak, pozvao na početak nove intifade. Hamas je na dan tradicionalne molitve petkom pozvao na ustanak odnosno "dan bijesa."\nNezadovoljstvo je iskazao i francuski predsjednik Emmanuel Macron, te Njemačka kao i turski predsjednik Recep Tayyp Erdogan koji je iz Atine danas poručio da je Trumpova odluka "gaženje međunarodnog prava".


U Beogradu ništa novo - Aurelija Đan - Peščanik\nU Beogradu je Međunarodni dan borbe protiv homofobije, transfobije i bifobije obeležen još jednim slučajem nasilja nad trans osobama. U poslednje tri nedelje mediji su zabeležili tri takva slučaja. Povećano nasilje prema LGBT+ osobama na ulicama Beograda posledica je nekažnjivosti zločina, kojoj doprinose i nedavni diskriminatorni postupci najviših srpskih zvaničnika.\nU Srbiji još uvek nije doneta nijedna pravnosnažna sudska presuda za delo počinjeno iz mržnje na osnovu seksualne orijentacije ili rodnog identiteta. I pored usvojenog zakonodavnog i strateškog okvira, izostaju adekvatne reakcije nadležnih institucija na napade iz homofobije i transfobije. Štaviše, iz skupštinske klupe se pre par meseci čuo govor mržnje upućen LGBT+ osobama. Šef poslaničke grupe Srpske napredne stranke Aleksandar Martinović je u prisustvu ministarke koja je lezbejka iznosio diskriminatorne stavove o osobama drugačije seksualne orijentacije. On nije pozvan na odgovornost zato što uživa imunitet na osnovu članu 103. stava 2. Ustava Republike Srbije, iako je grubo prekršio Zakon o zabrani diskriminacije. To samo potvrđuje tezu da je pozicija ministarke koja je lezbejka iskorišćena za deklarativnu posvećenost unapređenju položaja LGBT+ zajednice, ali da se u praksi ništa nije promenilo.\nDa ova Vlada nije ozbiljna u svojoj nameri da spreči nasilje i diskriminaciju prema LGBT+ populaciji pokazuje i to da još uvek nije usvojen kodeks ponašanja narodnih poslanika kojim bi se sankcionisao govor mržnje. Udruženje Da se zna je od Narodne skupštine zatražilo predlog ovakvog kodeksa, ali je dobilo odgovor da on još uvek nije napisan. To znači da diskriminatorni govor predstavnika države može nesmetano da se nastavi. Oni bi trebalo da budu uzor za unapređenje stavova društva prema LGBT+ osobama, ali ostaju samo huškači na nasilje.\nNajnoviji izveštaj Evropske komisije protiv rasizma i netolerancije za Srbiju, tvrdi da je kaznena politika u slučajevima zločina iz mržnje veoma blaga, kao i da se počinioci ne registruju kao osuđeni kriminalci. Takav je slučaj Miše Vacića iz SNP 1389, koji ne samo da nije adekvatno sankcionisan nego se svojim postupcima kandidovao za rad u Vladi. Ovaj nekadašnji portparol ekstremno desničarskog pokreta zaposlio se u Kancelariju za Kosovo i Metohiju. Da nije bilo reakcija javnosti i njegovog gostovanja na TV N1, možda bi napredovao i do mesta savetnika. Iako je ugovor o radu sa Vacićem prekinut, nasilnicima je poslata afirmativna poruka, dok je LGBT+ osobama još jednom poručeno da ne mogu da računaju na zaštitu države.\nNepostojanja sistemske političke volje da se suzbijaju zločini iz homofobije i transfobije preslikavaju se i na policiju koja je prva u kontaktu sa žrtvama. Stiče se utisak da policajci/ke reaguju po sopstvenom nahođenju, pa tako adekvatno postupanje pretežno zavisi od njihovog ličnog integriteta i profesionalnosti. U suprotnom imamo situacije da policija vređa i nipodaštava žrtve. Uprkos insistiranju Evropske unije da se u poglavlju 23. otvoreno govori o zločinima iz mržnje, policija ne primenjuje načela iz člana 54 Krivičnog zakonika o otežavajućim okolnostima u slučajevima nasilja iz mržnje. Takođe izostaje edukacija policije u kojoj se na sistemski način obrađuje ova tema. Iako je donet Priručnik za postupanje policije prema LGBT+ osobama, primeri neprofesionalnog postupanja prema trans osobama u Beogradu pokazuju da se on još uvek ne primenjuje u praksi.\nParada ponosa predstavlja pomak u smislu političke volje da se položaj LGBT+ osoba unapredi, ali ona sama po sebi nije dovoljna. U Srbiji je došlo do nazadovanja u ovom procesu. Nepostupanje političkih zvaničnika i nadležnih institucija pokazuje kontinuitet tolerancije na nasilje, ljudska prava LGBT+ osoba su sve ugroženija i može se očekivati dalje intenziviranje nasilja prema njima.


Premijerka Novog Zelanda Džasinda Ardern (Jacinda Ardern) još jednom je oduševila svet, ovog puta dvominutnim videom koji je objavila na društvenim mrežama.\nProšle su dve godine od kako je Ardern izabrana za premijerku Novog Zelanda, a kako bi obeležila tu priliku, njen tim joj je zadao mali test.\nU videu, koji je postao viralan, gospođa Ardern je dobila izazov da za dva minuta navede šta je to sve njena vlada uradila u poslednje dve godine, a lista je zapravo prilično impresivna.\nDvominutno ograničenje je prekoračila za samo 30 sekundi i naglasila je da ovo nije kompetna lista onoga što je urađeno za vreme njenog mandata.\nZa samo nekoliko dana, video objavljen na Fejsbuku pogledan je skoro tri miliona puta, podeljen je više od 54.000 puta i ima više od 59.000 reakcija.\nSvesna da nema mnogo vremena, premijerka Ardern je započela svoju listu ističući da je Vlada u protekle dve godine otvorila 92.000 radnih mesta, izgradila više od 2.200 državnih kuća, posadila 140 miliona stabala, unapredila je uslove za lečenje obolelih od karcinoma nabavkom dodatne opreme, omogućila jeftinije usluge lekara za više od 500.000 ljudi, povećala minimalnu platu i smanjila nezaposlenost na najnižu stopu u 11 godina – i to sve u prvih 30 sekundi.\nOvaj video premijerke Novog Zelanda i sama Džasinda Ardern izazvala je brojne pozitivne komentare na društvenim mrežama – od toga da treba da bude premijerka svega, do molbi da kupi Australiju, bude premijerka Velike Britanije, SAD-a…\nOh, USA… don’t you wish we still had a leader with the qualities that New Zealand’s leader has.\ndžaklinda arden/novi zeland\nMala država u Južnoj Americi je najbrže rastuća EKONOMIJA na svetu


Goran Maričić, direktor Poreske uprave Republike Srpske: Odgođeno plaćanje spas u vrijeme krize - Glas Srpske\nMilijana Latinović 04.04.2020 07:52\nPoreska uprava Republike Srpske je, od kada je počela kriza izazvana pojavom virusa korona u RS, pokrenula nekoliko inicijativa i preduzela niz dodatnih mjera s ciljem da se pomogne poreskim obveznicima i olakša im izvršavanje obaveza, rekao je direktor Poreske uprave RS Goran Maričić u intervjuu za “Glas Srpske”.\nPrema njegovim riječima, podaci pokazuju da je nakon nekoliko godina konstantnog rasta javnih prihoda u RS, došlo do smanjenja prihoda, isključivo usljed situacije u vezi sa virusom korona, mjera Republičkog kriznog štaba koji je zabranio i ograničio rad određenih djelatnosti, ali i odgađanja plaćanja poreskih obaveza poreza na dobit i poreza na dohodak.\nGLAS: Vlada RS je donijela odluku kojom je propisano da će privrednicima kojima je zbog mjera u vezi sa virusom korona onemogućen rad uplatiti poreze i doprinose za radnike za mart. Kakve su obaveze Poreske uprave RS u tom smislu?\nMARIČIĆ: Te obaveze će biti izmirene iz sredstava Fonda solidarnosti za posebne namjene za saniranje posljedica virusa korona, a odnose se na plate zaposlenih kod pravnih lica i preduzetnika koji su radnicima isplatili neto platu za mart 2020. godine, te obaveze po osnovu doprinosa lica koja ostvaruju dohodak od samostalne djelatnosti, a koji su prestali sa poslovanjem. Poslodavci i lica koja ostvaruju dohodak od samostalne djelatnosti su obavezni da dostave Poreskoj upravi mjesečnu prijavu poreza po odbitku - Obrazac 1002 o isplaćenim platama nakon oporezivanja i obračunatim obavezama, a Poreska uprava će nakon kontrole prijava i provjere dostaviti podatke o pojedinačnim i ukupnim obavezama po osnovu poreza i doprinosa Ministarstvu finansija. Oni koji ispunjavaju uslove propisane ovom odlukom treba da Poreskoj upravi dostave pisanu izjavu sa zahtjevom najkasnije do 11. maja 2020. godine za mart.\nGLAS: Rok za podnošenje poreskih prijava je pomjeren sa 31. marta na 30. april. Koje su sada obaveze poreskih obveznika?\nMARIČIĆ: U skladu sa poreskim zakonima, 31. marta je istekao rok za podnošenje godišnjih poreskih prijava za porez na dobit, na dohodak i za doprinose nosioca porodičnih poljoprivrednih gazdinstava za 2019. godinu, kao i rok za podnošenje godišnjih poreskih prijava komunalne takse, posebne republičke takse za preduzetnike i poreske prijave za registrovano oružje za 2020. godinu. Uzimajući u obzir situaciju u vezi sa virusom korona, smatrali smo da bi dolazak većeg broja obveznika u prostorije Poreske uprave mogao pogoršati epidemiološku situaciju, te smo tražili saglasnost da rok za podnošenje ovih prijava bude pomjeren na 30. april, što je Vlada odobrila. Dakle, poreski obveznici sada imaju dodatnih mjesec dana da se organizuju i uredno podnesu poreske prijave.\nGLAS: I naplata poreskih obaveza je odgođena. Šta obveznici sada treba da urade i kada će izmiriti te obaveze?\nMARIČIĆ: Vlada je donijela odluku o privremenom odgađanju plaćanja poreskih obaveza po osnovu poreza na dobit, poreza na dohodak, te naknade za unapređenje opštekorisnih funkcija šuma i protivpožarne naknade po godišnjoj poreskoj prijavi za 2019. godinu sa 31. marta na 30. juni 2020. godine. Odgađanje plaćanja se odnosi na pravna lica i preduzetnike koji imaju poteškoće u poslovanju, a koji treba da Poreskoj upravi podnesu pismenu izjavu za odgađanje plaćanja obaveza, koje će izmiriti u ratama do kraja godine.\nGLAS: Kakva je naplata javnih prihoda u martu i od početka ove godine?\nMARIČIĆ: U prva tri mjeseca ove godine na račun javnih prihoda RS prikupljeno je ukupno 598,7 miliona maraka, što je za 23,1 milion KM ili četiri odsto manje u odnosu na isti period prošle godine. Naplata javnih prihoda u prvoj polovini marta iznosila je 122,8 miliona maraka, što je predstavljalo rast od 10,6 miliona KM ili devet procenata u odnosu na isti period prošle godine. Međutim, nakon donošenja mjera, ograničenja i zabrana rada, odgađanja plaćanja poreskih obaveza došlo je do pada naplate javnih prihoda pa je u drugoj polovini marta naplaćeno tek 86,7 miliona KM, što je za 44,7 miliona maraka ili 34 odsto manje nego u istom periodu prošle godine. Dakle, obistinila su se predviđanja da bi kriza izazvana virusom korona kod nas, pa tako i u cijelom svijetu, mogla stvoriti probleme u naplati javnih prihoda, kao što uopšteno ugrožava i sve ekonomije i privrede svijeta, na šta niko nije imun.\nGLAS: Vlada RS je sugerisala zaposlenima u republičkim institucijama da se po principu solidarnosti odreknu dijela primanja za mart u korist Fonda solidarnosti za obnovu RS. Kakva su vaša očekivanja kada su u pitanju radnici Poreske uprave?\nMARIČIĆ: Zaposlenima smo dostavili obrazac za pismenu izjavu da se sasvim dobrovoljno i bez bilo kakvog pritiska izjasne o spremnosti i samom procentu plate koji su spremni da izdvoje u taj fond.\nGLAS: Koje mjere ste preduzeli kako biste zaštitili obveznike i zaposlene od virusa?\nMARIČIĆ: Skratili smo radno vrijeme naših šaltera i zaposlenima obezbijedili maske, rukavice i sredstva za dezinfekciju. Kako proces rada ne bi bio narušen, svakodnevno je na poslu polovina zaposlenih, dok je za najveći broj ostalih radnika omogućen rad od kuće. Obveznici i dalje mogu dolaziti na šaltere, uz poštovanje preporuka za sprečavanje širenja virusa, ali apelujem na sve da i u narednom periodu u što većem obimu koriste elektronske usluge i na taj način daju svoj doprinos u borbi protiv širenja virusa. Poreski obveznici trenutno elektronskim putem mogu podnijeti 12 različitih prijava. I pored svih ovih mjera, nijedan poreski obveznik ne smije i neće biti uskraćen za bilo koju uslugu.\nGLAS: Prije desetak dana ste najavili da je počeo povrat poreza i doprinosa firmama koje su povećale plate radnicima na osnovu Zakona o podsticajima u privredi. Da li je taj posao završen što se tiče Poreske uprave RS i kakvi su rezultati?\nMARIČIĆ: Angažovali smo sve raspoložive resurse da bismo taj posao priveli kraju u rekordnom roku, imajući u vidu obim posla. Ministarstvo privrede i preduzetništva je na provjeru ispunjenosti uslova za ostvarenje tog prava dostavilo ukupno 477 zahtjeva. Od tog broja, do sada su ministarstvu dostavljeni podaci o obračunu prava na podsticaj za 435 poreskih obveznika, koji su povećali plate za 12.125 radnika sa ukupno obračunatim pravom na podsticaj od 2,9 miliona KM. Možemo reći da smo svoj dio posla gotovo završili, što je uspjeh imajući u vidu da smo sa obradom počeli 17. marta, odnosno dan nakon što je tu mjeru predložio Štab za praćenje stanja u privredi.


Slovaci danas bi mogli da dobiju prvu predsednicu države\nTanjug 16. marta 2019. 07:02\nBRATISLAVA – U Slovačkoj se danas održavaju predsednički izbori, a prema anketama, među 13 kandidata vode Zuzana Čaputova i Maroš Šefčovič.\nČaputova je advokat s malo političkog iskustva, inače, aktivistkinja za zaštitu životne sredine i žestoka kritičarka vlade, navodi AP.\nOna se zalaže za prava homoseksualaca i protivi se zabrani abortusa.\nMaroš Šfčovič, potpredsednik Evropske komisije, iskusni je političar koga podržava vladajuća stranka Smer-SD, prenosi AP.\nOdlazeći predsednik Slovačke Andrej Kiska, liberalni biznismen koji se ne slaže s vladom i koji se neće kandidovati za drugi mandat, podržao je Čaputovu.\nSlovački predsednik ima po ustavu više protokolarnu ulogu, ratifikuje međunarodne sporazume i imenuje najviše sudije, uključujući predsednika Vrhovnog suda, a i vrhovni je komandant oružanih snaga i ima pravo veta.\nUkupno 13 kandidata učestvuje na izborima za petog po redu predsednika Slovačke od sticanja samostalnosti, a ako nijedan kandidat danas ne osvoji većinu, drugi krug će se održati 30. marta, navodi agencija.


Laguna - Bukmarker - Knjiga za uživanje i dobro raspoloženje: „Spasavanje Misi Karmajkl“ - Knjige o kojima se priča\nDivna knjiga u kojoj će uživati čitaoci različitih žanrova.\nOvo je ljupka knjiga sa dobro osmišljenim zapletom. Iako je napisana u formi romana, čita se kao istinita priča o životu jedne usamljene starice i veoma je aktuelna po pitanju današnje populacije starih ljudi.\nMilisent, ili Misi, kako voli da je zovu, živi sama u velikoj kući koja se nije promenila godinama, još od njenog venčanja. Sin i unuk su joj u Australiji, muž joj je preminuo, a Misi nema druge rodbine. Svakodnevno se oseća usamljeno, ali ljude koje sreće, a koji žele da se sprijatelje s njom, drži na odstojanju, jer se plaši zbližavanja.\nTokom vremena, ona susreće različite ljude koji pokušavaju da joj preokrenu život: samohrana majka sa sinom koga Misi doživljava kao svog unuka; šetač pasa koji joj povremeno ostavlja psa na čuvanje, u čemu ona uživa; student koji na Misinom tavanu pronalazi skriveno blago i počinje da ga koristi kako bi od njenog skromnog doma napravio prijatnije mesto za život; gospođa u kafiću koja razgovara sa Misi, ali koju ona izbegava iz straha od zbližavanja.\nPriča opisuje kako se Misi naposletku sprijateljila sa svima njima, kada je dobila samopouzdanje, počela manje da zazire od ljudi i shvatila citat: “ Pomoć mi je bila na kućnom pragu i samo je trebalo još da ih pustim da uđu.”\nDivna priča sa srećnim završetkom i sjajno štivo!


Sukob crkve i države zbog EU i Kosova\n► Sukob crkve i države zbog EU i Kosova\nVladike bi trebalo i evre da tretiraju kao opsenu pa da sve svoje zalihe te himerične valute podele sirotinji ili javno spale ispred Patrijaršije. Tada bismo možda i poverovali da su oni iskreno spremni da se za svoje viđenje budućnosti Srbije bore do kraja i bez ostatka\nBudućnost Srbije je u Evropskoj uniji, kažu stranke vladajućeg bloka, a i dobar deo opozicije. Evropa je himera, Kosovo je realnost, a vlasti ne treba da menjaju ranije utvrđenu politiku, poručio je Sinod Srpske pravoslavne crkve. U minulih nekoliko godina nije zabeležena ovako dramatična razlika između crkve i političara, odnosno države, u odnosu na neko pitanje od suštinskog značaja za Srbiju.\nStav vlasti prema Kosovu i EU se, uprošćeno rečeno, zasniva na dve floskule. Prva je da nećemo priznati Kosovo ni posredno ni neposredno, a druga je da nećemo odustati od politike i Kosovo i EU. Crkva to shvata kao poruku da će Srbija ostaviti po strani evrointegracije ukoliko od nje bude traženo da prihvati neko rešenje koje bi značilo posredno priznavanje nezavisnosti Kosova. Takav pristup država nikada nije javno porekla pa ga crkva smatra važećim.\nDržava je već prihvatila takozvano integrisano upravljanje graničnim prelazima na severu Kosova, a crkva je u saopštenju podržala Srbe na severu Kosova koji takvo rešenje odbijaju i nastavljaju sa blokadama puteva. Od Srbije se traži da do isteka novog roka za odobravanje pregovora načini ustupke i kada je reč o predstavljanju Kosova na međunarodnom planu. I jedno i drugo crkva će, ako ostane pri stavovima iz saopštenja Sinoda, tretirati kao posredno priznavanje Kosova.\nTako se došlo do gotovo neverovatne teze o pregovorima o ulasku u EU kao himeri, odnosno o opseni, i o Kosovu kao o realnosti za koju Srbija treba da se bori. Vladike bi, u skladu sa tim, trebalo i evre da tretiraju kao opsenu pa da sve svoje zalihe te himerične valute podele sirotinji ili javno spale ispred Patrijaršije.\nTada bismo možda i poverovali da oni iskreno veruju u tumačenje opsene i realnosti koje nude i da su spremni da se za svoje viđenje budućnosti Srbije bore do kraja i bez ostatka. To se, naravno, neće dogoditi, pa će se trenutni „sukob niskog intenziteta“ između države i crkve nastaviti, sa mogućnošću da preraste u nešto ozbiljnije.\nPada u oči da razlike u stavovima crkve i države nisu izazvale nikakva krupnija talasanja u javnosti. Stiče se utisak kako i vladajući krugovi i crkva zaziru od proširenja sukoba pa su i jedni i drugi zaključili da bi najbolje bilo da, bar za sada, ostanu uzdržani. Vlasti ćute jer nisu spremne na ozbiljnije promene kada je reč o odnosu prema EU i Kosovu, a crkva ćuti jer je svesna da nije dobro da pokušava da nametne svoj stav i da je poruka koju je uputila kroz saopštenje Sinoda za sada sasvim dovoljna.\nDa li će ovaj sukob bitnije uticati na odnose države i crkve, otkud ovolike razlike između njih i kako se uopšte dogodilo da crkva počne u tolikoj meri da se bavi političkim pitanjima za portal Novog Magazina govore istoričarka Branka Prpa i sociolog religije Mirko Đorđević.\n15.12.2011, 20:06h predrag lazic Preporuči\nBaš su vam eminentni a pogotovu nepristrasni sagovornici.Zašto niste pozvali jednog nezavisnog analitičara tj. teoretičara religije.


Nemoguće je skoro ukidanje bezviznog režima za BiH\n"Poslije `ranog upozorenja` Belgije o povećanju broja azilanata iz BiH pokreće se dogovoreni monitoring mehanizam koji se sastoji u uskoj saradnji dvije zemlje, Evropske komisije i Fronteks agencije. Biće provedena analiza rizika i naći će se metode rješenja problema", pojasnio je diplomatski izvor. On je dodao da je Belgiji poznato da su vlasti u BiH reagovale 21. septembra.\nU diplomatskoj kancelariji belgijske Ambasade u BiH ranije je rečeno da je u posljednje dvije sedmice oko stotinu građana BiH zatražilo azil u toj zemlji, što je više zahtjeva nego tokom 2010. godine. Navedeno je da će takvo ponašanje ugroziti i imati loše konsekvence za trend bezviznog režima koje BiH ima, te da će, ukoliko se nastavi, Belgija tražiti da EU preduzme odgovarajuće mjere. U Belgiji je u ovom mjesecu - 21. septembra 72 državljana BiH tražilo azil, u avugust 81, a ranijih mjeseci ta brojka se kretala oko 30.\nAlexandra Stiglmayer iz Instituta Evropska stabilizacijska inicijativa (ESI), navodi da je broj državljana BiH koji u Belgiji traže azil gotovo neprimjetan s obzirom da u toj zemlji bude podneseno oko 2 000 aplikacija svakog mjeseca. Prema njenim riječima, procenti azilanata iz BiH u Belgiji su veoma niski, kao i u cijeloj EU. "Do maja ove godine - posljednji mjesec za koji Evrostat ima brojke za cijelu Uniju - mjesečno je u prosjeku bilo 105 azilanata iz BiH, što je mjesečno čak 40 odsto manje nego prošle godine. Zahtjevi se uglavnom odbijaju", pojasnila je Stiglmayerova.\nSagovornici Srne u Briselu podsjećaju na problem Belgije sa azilantima iz Srbije i Makedonije i napominju da je riječ o o velikim brojkama zbog kojih su neke zemlje članice prozivale Srbiju i ministra unutrašnjih poslova Ivicu Dačića da nešto preduzme. Ona je navela da je prošle godine bilo 25.000 azilanata iz Srbije i Makedonije, a da su vlasti uspjele pročešljati 16.000 zahtjeva i da je samo dva posto dobilo azil.\nPrema njenim riječima, ESI institutu smeta što se krivica neprestano svaljuje na zemlje porijekla, odnosno Balkana i od njih se traži da preduzmu mjere i spriječe ljude da traže azil. "Mi mislimo da je pitanje i u dužini procedure. Lažni azilanti, u mnogim slučajevima Romi, traže zemlje u EU u kojima procedura odgovora na zahtjev traje duže. Ne pokušava se dobiti azil u Austriji, gdje se zahtjevi rješavaju za sedam dana ili u Francuskoj za dvije sedmice", objašnjava Stiglmayerova.\nOna smatra razumljivim što neko ko dolazi iz skromnih životnih uslova može da iskoristi period dok čeka rješenje na azil iako unaprijed zna da će odgovor biti negativan. "Za to vrijeme može da ima smještaj, hranu, zdravstvenu zaštitu, djeca mogu da idu u škole. Ali, pravi azilanti to vrijeme žive u neizvjesnosti, jer je njihov cilj stvarno da dobiju azil, a ne da iskorištavaju sistem", dodala je Alexandra Stiglmayer.\nHolandija i Francuska su još u vrijeme usvajanja bezviznog režima za BiH i Albaniju tražile da bude usvojena i procedura suspenzije i taj prijedlog Evropska komisija treba da potvrdi Evropski parlament, a nakon toga Vijeće EU. Srnini sagovornici navode da nema garancija bi taj prijedlog Evropske komisije bio prihvaćen, dok Stiglmayerova navodi da nije vjerovatno da bi Evropski parlament glasao da iz procedure isključi samog sebe.


ŠKODA Rapid za 260KM mjesečno — Porsche Sarajevo\nŠKODA Rapid za 260KM mjesečno\n1.6MPI, 110KS sa Active paketom opreme\nUkoliko vam je potreban kompaktan i funkcionalan automobil po pristupačnoj cijeni, u tom slučaju ŠKODA Rapid je odlično rješenje za vas.\nU saradnji sa partnerima iz Porsche Leasinga smo, putem operativnog leasinga, kreirali ponudu za model Rapid u kojoj mjesečna rata za kupovinu iznosi 260KM* sa PDV-om bez potrebnog učešća i gratis registracijom za prvu godinu. Akcijski model je dostupan u varijanti sa 1.6MPI bezinskim motorom, 110KS te paketom opreme Active.\n*Plaćanja prije isporuke vozila iznosi 254,02KM a obuhvata: troškove zaključenja ugovora, troškove provjere korisnika leasinga. Kupovina je bazirana na operativnom leasingu u trajanju od 4 godine, a predviđena kilometraža za vrijeme trajanja najma iznosi: 40.000km. Ponuda je informativnog karaktera i ne obavezuje ni jednu stranu na zaključivanje ugovora pod navedenim uslovima i može se mijenjati ovisno od procjene boniteta klijenta i od ponuđenih sredstava obezbjeđenja. Ukupna leasing naknada sa PDV-om iznosi 12.778,83KM.


Nosio sam dres reprezentacije 15 godina, znam da je teško, ali nema predaje, izjavio je trener fudbalera Crvene zvezda komentarišući neuspeh Srbije protiv Škotske u baražu za EURO.\n"Nismo uspeli, ali smo dali sve od sebe, a posle bitke je najlakše biti general. Ne dajem sebi za pravo da komentarišem bilo šta, ali mi je žao kao nekom ko je nosio dres reprezentacije i ko je u srpskom fudbalu, što se nismo plasirali, jer bi nam to donelo priliku da igramo veliko takmičenje, mir, stabilnost i zadovoljstvo", izjavio je Stanković, član tima Jugoslavije koji je poslednji put izborio plasman i učestvovao na Evropskom prvenstvu 2000. godine.\nTrener FK Crvena zvezda poželeo je reprezentativcima iz njegove ekipe mnogo sreće u utakmicama i - da se vrate zdravi.\n"Prošli put je Kanga došao sa koronom, nadam se da to sad neće biti slučaj ni sa jednim igračem", poručio je Dejan Stanković.\nPodsetimo, postoji mogućnost da naša kuća fudbala zbog pomenutog neuspeha smeni Ljubišu Tumbakovića.\nKonačna odluka o tome da li će do toga doći, i ko će od tri kandidata biti naslednik - biće doneta ili 25. novembra, za kada je predsednik Fudbalskog saveza Srbije Slaviša Kokeza najavio sednicu Izvršnog odbora FSS-a, odnosno 20. decembra, kada će se sastati Skupština naše kuće fudbala.


Čeferin ugostio Piksija, selektor Srbije jasan: "Ne želim SP na svake 2 godine" - Telegraf.rs\n21/10/21 | 14:12\n- Protivnik sam toga da se Svetsko prvenstvo održava na svake dve godine, moramo ceniti stavove Uefe - rekao je Dragan Stojković Piksi\nSelektor fudbalske reprezentacije Srbije Dragan Stojković Piksi bio je gost Aleksandra Čeferina, predsednika Uefe, koji ga je dočekao u Nionu, kako bi razgovarali o aktuelnim fudbalskim temama.\nNašu reprezentaciju narednog meseca očekuje odlučujući meč za plasman na Svetsko prvenstvo u Katar protiv Portugalije, na gostujućem terenu, što selektor Stojković koristi da poradi na dobrim odnosima sa krovnom fudbalskom organizacijom u Evropi.\n- Poziv predsednika Uefe, Čeferina, prihvatio sam sa velikim zadovoljstvom. Sastanku je prisustvovao i Zoran Laković, direktor nacionalnih federacija UEFA. Proveli smo vreme u prijatnom razgovoru o aktuelnim fudbalskim temama. Još jednom sam ponovio svoj stav da sam protiv ideje da se SP organizuje na svake dve godine - istakao je Stojković, pa potom dodao.\n- Moramo da sačuvao Evropsko prvenstvo i poštujemo stavove Uefe. Pristuni su bili i Đorđo Marketi, kao i Frank Rudolf sa kojima sam sarađivao dok sam bio član Tehničke komisije UEFA, bilo je zadovoljstvo videti ih ponovo - zaključio je selektor naše reprezentacije povodom sastanka.\ne bas neka\n21. oktobar 2021 | 18:24\nti se ne pitas\nzato sto i ne mozes da se kvalifikujes za mundijal sa elitom.


Momirović: Zaokružite “da” na referendumu\nČLAN Predsedništva SNS Tomislav Momirović pozvao je građane da iskoriste svoje demokratsko pravo, izađu na referendum i zaokruže “Da”, i tako daju punu podršku ustavnim promenama i jačanju nezavisne sudske vlasti.\n- Pozivam građane da u nedelju 16. januara izađu na referendum i daju podršku ustavnim promenama koje će doprineti jačanju nezavisnosti sudske grane vlasti u Srbiji. Usvajanje ustavnih amandmana važan je korak u procesu integracije naše zemlje u EU. Pored ovoga, ključno je to da će pravosuđe prvi put u istoriji biti nezavisno u odnosu na zakonodavnu i izvršnu vlast. Srbija ima teško nasleđe reforme pravosuđa iz 2009. godine, kada je više stotina sudija i tužilaca komisijski izbačeno iz pravosuđa. Tada su sudije bez ikakvih dokaza proglašene nedostojnima i izbačene na ulicu - izjavio je Tomislav Momirović, član predsedništva Srpske napredne stranke.\nMomirović, pravnik po obrazovanju, istakao je da je vreme da se napravi odlučan korak koji će garantovati to da više neće biti mešanja zakonodavne i izvršne vlasti u proces izbora sudija.\nTomislav Momirović referendum referendum Srbija


'MILO JE OBIČNI...' Mandić poslao brutalnu poruku Đukanoviću - nikoga nije ostavio ravnodušnim!\nIzvor: SrbijaDanas.com, 22.Jan.2021, 19:58\nLider Nove srpske demokratije Andrija Mandić kazao je da je predsednik Crne Gore Milo Đukanović "jedan obični intrigant i smutljivac koji pokušava da posvađa parlamentarnu većinu".\nMandić je na konferenciji za novinare kazao da Đukanović pokušava "da u parlamentarnoj većini pronađe one za koje misli da su mu bliži, koji su mu favoriti kako bi sa njima uspostavio neku novu vlast".\nDodao je da Đukanović "pokušava da bira svoje saveznike u novoj parlamentarnoj većini, traži svoje omiljene predstavnike i misli da ih poput pauka može uvući u svoju mrežu kao što je ranije uvlačio tradicionalne saveznike"\nMandić je naveo i da je na parlamentarnim izborima 30. avgustu većina pobedila "jer je bila protiv njega, a ne da bi on vladao sa tom većinom".\n- Danas kada taj čovjek koji je ostao u manjini i koji će svakog dana imati sve više ljudi koji će se okretati protiv njega u DPS, kod tih ljudi neće moći da prođe priča o takozvanoj ljubavi Crnoj Gori.\nMandić je kazao da očekuje da aktuelna parlamentarna većina u Nikšiću ostvari "veliku pobedu".\n- Očekujem da ćemo imati bolji rezultat nego na parlamentarnim izbortima i da ćemo imati veliku pobjedu. Znamo da Milo Đukanović ulaže ogromna srtedstva, poziva kriminalce, da je policiju stavio u službu izbora u Nikšiću - rekao je Mandić.\nPODGORICA - Lider Nove srpske demokratije Andrija Mandić rekao je da predsjednik Crne Gore Milo Đukanović pokušava da posvađa parlamentarnu većinu i da pronađe svoje favorite da bi sa njima uspostavio neku novu vlast.


Završena je treća smena kampa TEO4 – Košarkaški kamp TEO4\nZavršena je treća smena kampa TEO4\nMiloš teodosić i Stefan Birčević su zatvorili treću smenu kampa TEO4 kroz druženje sa decom odnosno takmičenja sa njmladjim košarkašicama i košarkašima.\nPopusta nije bilo, posebno kod Teodosića, koji kako sam kaže ne voli da gubi, pa čak ni na kampu. Tako je novi plejmejker LA Klipersa više od sat vremena šutirao bacabnja, skakao za loptom, trčao i na kraju zaista i pobedio u svim disciplinama.\n„Uvek kažem sebi da ću lagano da treniram sa kamperima a na kraju se preznojim i istrčim maksimalno. Šta ću, povuče me lopta“ – rekao je Miloš posle treninga a pre zajedničkog slikanja sa svim kamperima.\nDruženje se nastavilo i posle slikanja jer je onda red došao na autograme i selfije a to je potrajalo više od dva sata. Dečaci i devojčice u trećoj smeni su imali i svoja tradiciopnalna takmičenja na kojima su proglašeni najbolji. Pobednici takmičenja 1:1 su: Gordan Stojanović (do 10 godina) Alexis de Vreught (do 12 god.), Marios Constantinou (do 14) i Dušan Popović (do 16).\nNajbolji šuter u mladjoj grupi je Artem Ružanov, dok je kod starijih to Nikola Zorić.\nNajbolji u šutu za tri poena su: Dimitrije Kostić (mladja grupa), David Dunčić (starija grupa).\nPobedu u šutiranju slobodnih bacanja odneo je Luka Stanković (mladja grupa), dok je kod starijih najbolji bio Vukota Timić.\nU disciplini „košarkaške veštine“ najbolji polaznici treće smene kampa TEO4 su: Tadija Aćimović (mladja grupa) i Dušan Popović (starija grupa)\nMVP treće smene je Tadija Aćimović.


Vengerova 'treća sreća' sa Suarezom? - Sportske.net\nVengerova 'treća sreća' sa Suarezom?\nEngleske medije, a ponajviše navijače Liverpula, potresaju nove spekulacije u vezi sa sudbinom Luisa Suareza, koji će navodno dobiti zeleno svetlo da napusti Liverpul u januaru.\nKako javlja engleski 'Mirror' u vesti na koju se pozivaju i respektabilni izvori kakav je i ESPN, Liverpul je spreman da proda Luisa Suareza u januarskom prelaznom roku.\nNakon turbulentnog leta tokom kojeg je u više navrata povezivan sa odlaskom sa 'Enfilda' ovakav rasplet dolazi pomalo neočekivano.\nNaime, 'Crveni' su uložili krajnje napore kako bi svog najboljeg fudbalera sačuvali u ekipi, oduprevši se upornim napadima zaintersovanih klubova.\nPre svih, u tome je prednjačio Arsen Venger, koji je poslao dve ponude na račun Urugvajca, ponude vredne upravo onoliko koliko je iznosila otkupna klauzula u ugovoru ovog napadača.\nIpak, Venger je i pored ponude od 40 miliona i 1 funte, dobio negativan odgovor.\nBrendan Rodžers je u dogovoru sa čelnicima kluba rešio da još jednom 'oprosti' Suarezu na nesportskom ponašanju, na ujedanju Baneta Ivanovića, na indirektnom iskazivanju nepoštovanja prema klubu koji mu je u više navrata pružao nedvojbenu podršku.\nRodžers je ostao čvrst u svojoj nameri da zadrži svog fudbalera, koji u tandemu sa Staridžom pruža odlične partije na startu nove sezone.\nZbog čega nagla promena atmosfere, koju najavljuju engleski mediji?\nNaime, iako je javno govorio da se pomirio sa ostankom u klubu, te da je prihvatio svoju sudbinu, Suarez prema tvrdnjama koje prenosi 'Mirror' priznao bliskim prijateljima da i dalje ima čvrstu želju da napusti 'Enfild'.\nNe želeći da zavise od hirova jednog čoveka, makar on bio i najbolji fudbaler ekipe, čelnici Liverpula ' planiraju život bez Suareza', navodi pomenuti izvor.\nJanuar će, prema ovim informacijama, zasigurno doneti nove aktivnosti, u trci za Suarezom, navodno je, osim Arsenala, i Real Madrid.\nKraljevski klub je tokom leta potrošio ozbiljnu sumu novca na pojačanja, pitanje je kako će, i dali će, poslovati u januaru.\nIpak, engleski mediji ne sumnjaju da će Arsen Venger poslati ponudu za Urugvajca, te da će srušiti novi rekord i odrešiti kesu za 50 miliona funti, koliko Liverpul zahteva za svog napadača.


Predstavljanje studijskog programa Računarske igre na najvećem Festivalu gejminga i pop kulture – Games.con - Univerzitet Metropolitan\nPredstavljanje studijskog programa Računarske igre na najvećem Festivalu gejminga i pop kulture – Games.con\nUniverzitet Metropolitan će se i ove godine predstaviti na najvećem Festivalu gejminga i pop kulture u regionu – Games.con, pod sloganom #levelovati se mora, sa studijskim programom Računarske igre Fakulteta informacionih tehnologija.\nPosetioci štanda Univerziteta Metropolitan u okviru Games.con festivala će moći da uživaju u bogatom sadržaju koji su naši studenti za njih pripremili. Isprobavanje VR-a koji predstavlja budućnost gejminga, a za koji se naši studenti uveliko edukuju, igranje PES-a (Pro Evolution Soccer) na Sony Playstation-u i mnogobrojne nagradne igre za sve gejmere.\nFestival Games.con se održava na Beogradskom sajmu i pod jednim krovom okuplja kompletnu modernu industriju zabave, a Univerzitet Metropolitan će sa svojim studijskim programom Računarske igre biti u okviru Hale 2, nivo A od 30. novembra do 02. decembra 2018. godine.\nPosetite nas i ne propustite da budete deo najvećeg gejmerskog događaja!\nponedeljak, novembar 26, 2018|Novosti|


“Zbrinjavanje do poslednjeg daha”-Priručnik za porodice teško obolelih pacijenata – TV Kikinda\nBrojni korisni saveti i informacije u vezi sa različitim aspektima zbrinjavanja teško obolelih pacijenata u kućnim uslovima dostupni su na jednom mestu i predstavljaju značajnu podršku negovateljima. U izdanju BELhospice centra, prve specijalizovane dobrotvorne organizacije u Srbiji koja pruža palijativno zbrinjavanje, objavljen je priručnik „Zbrinjavanje do poslednjeg daha – saveti za porodicu obolelog od neizlečive bolesti“. Ovaj vodič za porodicu teško obolelog je na razumljiv i pristupačan način sastavila Hildegard Tojšl, osnivačica Krovne organizacije Hospisa Austrije, a uz podršku ERSTE Fondacije, dostupan je i na srpskom jeziku i prilagođen potrebama korisnika u našoj zemlji.\nU priručniku „Zbrinjavanje do poslednjeg daha“ mogu se naći brojni saveti u vezi sa održavanjem higijene pacijenta, ishrane, prilagođavanja stambenog prostora, adekvatnog postupanje u slučaju različitih medicinskih stanja, kao i saveti u vezi sa komunikacijom sa osobom u terminalnoj fazi bolesti, preporuke kako da negovatelji brinu o sebi u ovom izazovnom periodu.\n„Priručnik je namenjen članovima porodica obolelih, koji su najčešće i njihovi negovatelji, kako bi im se pružile adekvatne informacije pomoću kojih se briga o teško oboleloj osobi može učiniti lakšom, a samim tim olakšati i patnja koja je nesumnjivo prisutna. To je svojevrstan vodič sa korisnim informacijama i savetima koji se pre svega zasnivaju na medicinskom znanju, kako bi se oboleloj osobi u velikoj meri pomoglo i olakšao period bolesti i poslednji dani života“ naglasio je dr Tomi Kovačević, specijalista palijativne medicine i jedan od priređivača priručnika.\nVera Madžgalj, direktorka BELhospice centra ocenila je da je za članove porodice koji su primarni negovatelji palijativno zbrinjavanje bližnjeg veliki izazov jer su u ulozi sa kojom nisu nikada imali iskustvo i često su u strahu da ne pogreše.\n„Negovanje je zahtevno, budući da negovatelj preuzima na sebe obavezu ishrane, održavanje higijene, zakazivanja pregleda, pratnju na preglede ili intervenciju, ali takođe i odgovornost u tačnosti primenjivanja pripisane terapije. Pandemija korona virusa njihov položaj je dodatno otežala, jer imaju izraženije poteškoće u zbrinjavanju svojih najbližih u kućnim uslovima zbog opterećenosti zdravstvenog sistema. Često hitna služba ili služba kućnog lečenja nisu u mogućnosti da dođu na teren, iako postoji potreba za tim,“ naglasila je Madžgalj.\nPriručnik „Zbrinjavanje do poslednjeg daha“ dostupan je na sajtu BELhospice organizacije, odakle se može preuzeti u elektronskom formatu.\nDruštvo, Zdravstvopalijativno zbrinjavanje , priručnik , Zbrinjavanje do poslednjeg daha\n← Teniseri Kikinde doneli tri medalje iz Pančeva Ugostitelji nisu kršili mere tokom vikenda, pokazale inspekcijske kontrole →


“Ja kažem NE kasetnoj municiji“ i u Ekonomskoj školi - Akcija i Pomoć\nSrbija je jedina zemlja u regionu koja ovaj dokument nije potpisala, podsetio je na još jednoj u nizu tribina u okviru projekta “Ja kažem NE kasetnoj municiji“, Slađan Vučković, predsednik udruženja Akcija i pomoć. Poslednja tribina održana je u Ekonomskoj školi u Nišu, a nakon brojnih predavanja i razgovora u srednjim školama i na fakultetima Slađan Vučković je prezadovoljan reakcijama posetilaca koji su tokom razgovora podržali ideje Udruženja, kao i krajnji cilj za koji se zalaže.\n„Najvažniji je cilj da nam zemlja bude čista od bilo kog ubojnog sredstva i da naša deca mogu slobodno da šetaju parkovima i ulicama grada. Da ljudi mogu da rade, da privređuju, a da ne razmišljamo o zlu koje se zove zaostalo ubojno sredstvo, u ovom slučaju kasetna municija“, kaže Slađan Vucković.\nNastavnici i učenici Ekonomske, Trgovačke i Ugostiteljske škole u Nišu upoznali su se sa problemom zaostalih kasetnih bombi na tribini „Kada bi Srbija potpisala Konvenciju o kasetnoj muniji...“ Kao i na tribini na Pravnom fakultetu i u Ekonomskoj školi uspostavljena je veza preko skajpa sa menadžericom zagovaranja zabrane naoružanja u Handicap International-u Almom Al Ostom. Ona je putem video linka učesnicima i posetiocima tribine uz mnoštvo praktičnih primera objasnila Konvenciju i kako se ona primenjuje.\nI ovoga puta pokazala je kasetne bombe koje poseduje kao primere. Uz to Alma Al Osta je objasnila sa kojim izazovima i problemima se Handicap International suočava širom sveta, a kao najveći problem izdvojila je najveće vojne sile koje veliki novac zarađuju od fabrika u kojima se proizvode kasetne bombe.\nSa druge strane ponovila je da iznenađuje što Srbija ne potpisuje Konvenciju, jer bi u tom slučaju mogla da dođe do fondova zahvaljujući kojima bi se ne samo očistila od ovog zla, već bi mogla novac da usmerava za rešavanje problema osoba sa invaliditetom, direktnih i indirektnih žrtvi kasetne municije.\n„Ovom Konvencijom smo želeli da postignemo da kasetne bombe nestanu sa lica zemlje. Otprilike 89 država u svetu potpisalo je Konvenciju, nažalost Srbija nije među njima, iako smo mi Srbiju, od početka procesa prepoznavali kao jednu od vodećih država u zabrani kasetne municije“, rekla je Alma Al Osta.\nJedan od učesnika tribine, profesor informatike u Ekonomskoj školi, Dejan Dikić, a i sam žrtva kasetne municije, podsetio je da je cilj ovih tribina da se mladi upoznaju sa problemom i da se kao budući donosioci odluka aktivnije uključe i daju svoju podršku za zabranu kasetne municije i bolji položaj osoba sa invaliditetom.\nJedna od ideja je pokretanje sajta, odnosno foruma putem kojeg bi mladi ljudi razmenjivali informacije, bavili se istraživanjima, slali svoje radove, fotografije i slično na temu položaja osoba sa invaliditetom, a zatim bi to bilo prezentovano javnostii.\nTako je Udruženje Akcija i pomoć kao organizator tribine, a uz pomoć BAN Advocates of Handicap International još jednom podsetio građane, na problem u kome se Srbija i danas nalazi i sa ciljem da se ne zaboravi na zaostale kasetne bombe, kao potencijalnu opasnost, ali i kao apel da se što više građana ukljući u zagovaranje da se Konvencija potpiše.


Malezija: U toku pregovori o kupovini 6,4 miliona doza vakcine “Sputnjik V”\nBilsana Eljsan, 23/12/2020\nMalezija pregovara sa Rusijom o potencijalnoj kupovini 6,4 miliona doza ruske vakcine protiv kovida 19 “Sputnjik pet”, izjavio je malezijski ministar za nauku, tehnologiju i inovacije Kairi Džamaludin tokom konferencije za novinare.\nDžamaludin je rekao da je Vlada Malezije u pregovorima sa kompanijama “Fajzer” i “Biontek” u vezi sa opcijom povećanja broja doza za kupovinu, kako bi se omogućilo vakcinisanje više građana, javlja Reuters.\nPremijer Malezije Mahjudin Jasin saopštio je juče da je ta zemlja, u kojoj je potvrđeno skoro 98.000 slučajeva zaraze virusom korona, postigla dogovor sa kompanijom “Astra Zeneka” u vezi sa isporukom 6,4 miliona doza vakcine, te da je u pregovorima sa kineskim kompanijama “Sinovak” i “Kansino”, kao i sa ruskim istraživačkim institutom “Gamaleja”, koji je razvio vakcinu “Sputnjik pet”.\n“Sputnjik pet” prva je vakcina protiv virusa korona koju je Rusija registrovala 11. augusta, a pri kraju je treće faze kliničkog testiranja.\nTags\t#Malezija\t#Rusija\t#vakcina protiv COVID-19\nSolskjaer: Manchester United očajnički želi osvajati trofeje


Ambasada SAD Dačiću: Neka razmisli o svojim postupcima | Spor Srbije i Kosova News | Al Jazeera\nAmbasada Sjedinjenih Američkih Država u Beogradu poručila je da bi ministar vanjskih poslova Srbije Ivica Dačić trebao razmisliti o svojim postupcima povodom njegovog ispisivanja “Kosovo je Srbija” na novčanici od sto dolara.\n“Umesto što uništava novčanicu sa likom velikog američkog znanstvenika i državnika Benjamina Franklina, ministar Dačić bi možda mogao da razmisli o njegovoj izjavi: ‘Budi u ratu sa svojim porocima, u miru sa svojim susjedima'”, navodi se u odgovoru Ambasade SAD u Beogradu za Radio Slobodna Evropa (RSE).\nAmbasada je reagirala na postupak Dačića koji se priključio “internet izazovu” i na novčanici od 100 američkih dolara ćirilicom napisao “Kosovo je Srbija” i potpisao se, prenosi Radio Slobodna Evropa.\nAkcija pokrenuta na društvenim mrežama, poziva ljude da na novčanici od jednog dolara ili pet eura ispišu riječi “Kosovo je Srbija”.\n‘To je naša državna politika’\nDačić je novinarima priznao kako su ga organizatori pozvali da se priključi, piše beogradskiu Blic.\n“Nisam imao strani novac, a ljudi koji su me zamolili dali su mi 100 dolara da na njima napišem, što sam i uradio – na ćirilici – i potpisao sam se”, rekao je Dačić.\nIako je svoju poruku napisao na novčanici od 100 dolara, tvrdi kako “akcija nema veze sa SAD-om”.\nAkcija pokrenuta na društvenim mrežama podrazumijeva i da se novčanicom, na kojoj je napisano ‘Kosovo je Srbija’, nešto i kupi kako bi se pustila u promet.\nPrema navodima organizatora, na koje se poziva Blic, akcija je pokrenuta prije nekoliko dana na Instagramu i “dostigla je neočekivane razmere, a korisnici su ubrzo počeli da se odazivaju, šaljući svoje fotografije”.


KONCERT - BLAŽA I KLJUNOVI - Beograduživo.rs\nHome»GRADSKA DEŠAVANJA»Kultura i zabava»KONCERT – BLAŽA I KLJUNOVI\nKONCERT – BLAŽA I KLJUNOVI\nAutor SS InTeam /\t 12. августа 2017. Kultura i zabava\nVečeras Blaža i kljunovi nastupaju u okviru programa Kulturno leto na Paliluli. Koncert se održava u 21h na sceni Centra za kulturu Vlada Divljan. Karte su besplatne, a podsećamo da ih možete preuzeti na biletarnici CZK-a svakog radnog dana od 12h do 20h.\nOvaj bend je nastao početkom 1994. godine, a osnovao ga je Igor Blažević, poznatiji kao Prljavi Inspektor Blaža. Ostali članovi benda su gitaristi Milutin Petrović i Aleksandar Karadžić, Dejan Resanović bas gitarista i bubnjar Vojin Šurašinović. Proslavili su se hitom “Dule Savić“, posvećenom fudbalskoj legendi, a pesma je 2000. godine bila na 99. mestu na listi Top 100 Jugoslovenskih rok pesama svih vremena. Najviše hitova su imali na drugom studijskom albumu “Seks, Droga i Bodiroga“ izdatom 1998. godine, a najslušanija je bila pesma “Lepa si Pamela“. Godine 2014. su proslavili 20 godina postojanja benda sa dva velika koncerta u Beogradu i Novom Sadu. Blaža se uvek potrudi za veselu atmosferu na svojim nastupima, a nemojte se iznenaditi ako nastupi u kostimu Superman-a\nPRETHODNA VESTDANAS DEČIJE LETNJE IGRE U TOPČIDERSKOM PARKU\nSledeća vest VEŠTAČKA STENA ISPRED TC UŠĆE ZA VIKEND


LŠ – APOEL za istoriju, Barsa za potvrdu... - Sportske.net\nLŠ – APOEL za istoriju, Barsa za potvrdu...\nVečeras su pred nama naredna dva revanš meča osmine finala Lige Šampiona koji će dati odgovore na pitanja može li Ivan Jovanović ispisati novu stranicu kiparske istorije i da li će Barsa napraviti korak bliže ka odbrani titule u elitnom evropskom takmičenju.\nTomas Vermalen konačno spreman za debi!Fergi: "Ronaldo može da igra gde hoćeš, Mesi ne"Barsa sa "pola gasa" na +5!Dortmund sve bliži Evropi, "Švabe" blizu ispadanja!Barselona - Pomen Titu Vilanovi\nDakle, u sredu su na programu dva duela, APOEL će dočekati francuski Lion koji u Kipar stiže sa golom prednosti iz prvog meča, dok će Na Kamp Nou Barseloni gostovati Bajer Leverkuzen koji je u prvom meču ostvario poraz od 3:1 i pred kojim je nemoguća misija.\nKada je u pitanju duel na Kipru, fudbalska javnost sa velikim nestrpljenjem iščekuje večerašnji duel.\nSvakim korakom koji napravi, srpski trener Ivan Jovanović sa svojim fudbalerima piše istoriju, hoće li uspeti da savladaju i ovu prepreku i plasiraju se u četvrtfinale Lige Šampiona?\n„APOEL nema šta da izgubi, a može toliko toga da dobije.“\n„Lion je definitivno favorit u ovom dvomeču, u to nema sumnje. Ipak, večerašnji meč je od velike važnosti za naš tim jer imamo neverovatnu priliku da obezbedimo učešće u četvrtfinalu Lige Šampiona. Ta činjenica čini ovaj meč najvažniji u klupskoj istoriji. Moraćemo da odigramo savršenu utakmicu kako bi izbacili jednu iskusnu ekipu kakva je Lion.“ ističe Ivan Jovanović.\nNjegov kolega na klupi Liona Remi Gard, priznaje da je pre ovog dvomeča APOEL bio relativna nepoznanica, ali ističe da je ekipa sa Kipra dobro organizovana i da se mora maksimalno ozbiljno shvatiti.\n„Pred nama je težak zadatak jer je APOEL jedna izuzetno dobro organizovana ekipa. Naš cilj je prolaz u četvrtfinale i da bismo to ostvarili večeraa ne smemo samo da branimo rezultat iz prvog duela, već moramo da učinimo sve kako bi postigli pogodak.“ rekao je Remi Gard.\nU drugom duel večerašnjeg programa sastaće se španska Barselona i nemački Bajer Leverkuzen.\nKatalonci u revanš ulaze sa velikom prednošću iz prvog duela koji su dbili rezutlatom 3:1. Ipak, opuštanja nema, Gvardiola namerava da odbrani tutulu u Evropi i tako se iskupi za očiglednu izgubljenu titulu u domaćem prvenstvu.\n„Ove godine konkurencija u Ligi Šampiona je izuzetno teška. Plasman u četvrtfinale je naš cilj, imamo dobru zalihu iz prvog meča, ali znamo da se Leverkuzen neće predati. Moramo uspostaviti kontrolu nad utakmicom i učiniti sve da neutrališemo brze napade Nemaca koji nam mogu stvoriti problem.“ rekao je Gvardiola.\nSlično razmišlja i Serđio Buskets koji ističe da se Leverkuzen mora krajnje ozbiljno shvatiti.\n„Bajer nema šta da izgubi i ja očekujem da će ići na sve ili ništa što može biti veoma opasno po nas. Moramo učinit sve da iskontrolišemo meč i privedemo ga kraju u našu korist.“ rekao je fudbaler Barselone.\nOba meča večerašnjeg programa osmine finala Lige Šampiona igraju se s početkom u 20.45.


f Uspešna saradnja sa Regionalnim centrom za životnu sredinu - Arhus Centar Subotica\nUspešna saradnja sa Regionalnim centrom za životnu sredinu\nDržavni sekretar Ministarstva poljoprivrede i zaštite životne sredine Stana Božović održala je sastanak sa predstavnicima Regionalnog centra za životnu sredinu (REC). Tema sastanaka bili su ostvarivanje dalje saradnje po pitanju zajedničkih projekata, kao i mogućnosti podrške i pomoći u daljem toku pregovora u pristupanju EU.\n“Politika ove Vlade je saradnja sa međunarodnim organizacijama i ekspertima, čija znanja i veštine možemo da iskoristimo u pregovorima. Završen je bilateralni skrining, mi znamo gde se nalazimo, imamo urađene finansijske analize, koje nam govore koliko je sredstava potrebno za svaku od oblasti“, rekla je državni sekretar Božović.\nBožović je naglasila da su najveći problemi u oblasti životne sredine administrativni kapaciteti i finansiranje ove oblasti, za koju država Srbija treba da izdvoji 588 miliona evra u narednih 20 godina.\nNa sastanku je bilo reči i o primerima dobre prakse i projekata koji su realizovani zajedničkim naporima, kao što su „Zeleni paket”, Centar za upravljanje životnom sredinom u saradnji sa Agencijom za zaštitu životne sredine. „Zeleni paket” je multi-medijalni paket za obrazovanje u oblasti zaštite životne sredine, primarno namenjen nastavnicima osnovnih škola i njihovim učenicima.\nIstaknuta je spremnost Regionalnog centra za životnu sredinu da pomogne Ministarstvu u impelmentaciji projekata u narednom periodu.\n„Ministarstvo ima listu prioriteta za oblast životne sredine i potrebno je da u narednom periodu zajednički izaberemo projekte u kojima bi mogli da damo svoj maksimum, kako bi se postigli najbolji rezultati“, rekla je državni sekretar.


Kakva vlada bi najviše odgovarala Španiji? • Novi treći put\nKakva vlada bi najviše odgovarala Španiji?\n02.05.2019. | Španija | Nema komentara\nVanredni parlamentarni izbori u Španiji pokazali su da, iako su evropski trendovi stigli i u ovu državu, oni još nisu uzeli maha. Ekstremna desnica dobila je i u Španiji parlamentarno predstavljanje, ali je sa svojih 10% prilično daleko od preuzimanja vlasti. Politička scena se fragmentisala po modelu iz Holandije, ali je broj parlamentarnih stranaka potreban za sastavljanje većine (još uvek) mali. Veliki broj stranaka koje predstavljaju uže interese je u parlamentu, ali (još uvek) postoji dominatna centru bliska partija.\nLider socijalista Pedro Sančez uspeo je da značajno poboljša rezultat svoje stranke, ali to nije značajno olakšalo sastavljanje buduće vladajuće većine. Postavlja se pitanje, koja vladajuća većina bi bila moguća i najpogodnija za buduće funkcionisanje Španije u složenim okolnostima.\nParlamentarni izbori doveli su do značajne promene odnosa snaga u parlamentu. Osim ulaska ekstremne desnice u parlament sa 24 od 350 mandata, velike gubitke beleže Narodna partija i Podemos. Narodnjaci predvođeni Pablom Kasadom padaju sa 135 mandata, osvojenih za vreme Rahoja, na samo 66. Podemos pod uticajem unutrašnjih podela gubi nešto više od trećine mandata, dok razne regionalne stranke beleže nikada veće parlamentarno prisustvo. Najveći dobitnici izbora su vladajući socijalisti Pedra Sančeza i centristička partija „Građani“ Alberta Rivere. Socijalisti povećavaju broj poslanika sa 85 na 123, dok centristi skaču sa 33 na 57.\nUspešni i neuspešni pristupi\nStranke koje su bile najbliže centru i prosečnom biraču zabeležile su najveće dobitke, ali i partije na ekstremima. Izrazito konzervativni i tvrdo unitaristički Vox porastao je sa prošlogodišnjih rejtinga nižih od 1% do dvocifrene podrške. Tvrda separatistička Katalonska levica ubedljivo je trijumfovala u svojoj regiji.\nNa drugoj strani, nacionalne stranke koje su se nalazile između ovih ekstrema, imale su problem sa pozicioniranjem. Narodnjaci Pabla Kasada po društvenim pitanjima i pitanju regionalizma bili su manje ekstremni od Vox-a, ali više ekstremni od Građana. Podemos je po ekonomskim pitanjima i regionalnim pitanjima bio levo od Sančeza, ali desno u odnosu na Katalonsku levicu. Obe partije koje su se našle vrednosno između, imale su najveće izborne gubitke.\nSocijalisti i Građani uspeli su da pronađu dva modela približavanja prosečnom biraču u Španiji. Na jednoj strani, Građani su se približili prosečnom urbanom biraču, srednje klase i sa blagim unitarističkim stavom. Sa druge strane, Socijalisti su uspeli da pronađu programski model kojim su se približili i visokoobrazovanoj progresivnoj eliti i sindikalno organizovanim radnicima. Za prvu grupu, Sančez je ponudio društveno liberalnu agendu, najviše u sferi prava žena, dok je za radnike ponudio povećanje minimalca, beneficija za nezaposlene i socijalno stanovanje. Takođe, Sančez je svoju platformu u sferi regionalnih interesa postavio na samu sredinu. Nije neko ko bi bio spreman da prizna nelegalni referendum ili prekrši Ustav, ali je neko ko shvata da status quo nije održiv, spreman je za dijalog i ne želi agresivno suprotstavljanje vlasti u Kataloniji. Oba pristupa su nagrađena od različitih društvenih grupa.\nStranka Vox ostala je bez jedine moguće koalicije u kojoj bi mogla da bude deo vladajuće većine.Click To Tweet\nMoguće vladajuće većine\nPre izbora 28. aprila, u španskim medijima kružile su brojne potencijalne postizborne koalicije. Kao što su i mediji predviđali, mali broj ovih potencijalnih koalicija nakon izbora ostao je matematički moguć. Slab rezultat Narodne partije, odbacio je desničarsku koaliciju iz Andaluzije kao izvodljivu. U ovoj regiji višedecenijsku vlast socijalista smenila je koalicija Građani-Narodna partija-Vox. Najveći profiteri nemogućnosti ove koalicije su regionalne vlade, koje bi definitivno bile pod jakim unitarističkim udarom u slučaju realizovanja ovog saveza. Takođe, stranka Vox ostala je bez jedine moguće koalicije u kojoj bi mogla da bude deo vladajuće većine.\nNa drugoj strani, Pedro Sančez će imati mogućnost da nastavi vlast u okviru iste koalicije od pre izbora. Problem oko sastavljanja ove koalicije socijalista, Podemosa i regionalnih stranaka su raznorodni interesi ove tri grupacije. Ucenjivanje Sančeza dolazilo je sa obe strane i dovelo je do pada prethodne vlade.\nZahtevanje ogromne javne potrošnje, u državi sa tek stabilizovanim javnim finansijama, dolazilo je od Podemosa. Regionalne stranke tražile su dodatne ustupke u sferi autonomije, a katalonske stranke su dovele do vanrednih izbora, ucenjivanjem vlade da raspiše obavezujući i legalni referendum o otcepljenju. Ova koalicija je matematički moguća, ali se pokazala kao krhka i nestabilna. U opticaju ostaju i koalicije sa drugim regionalnim partijama koje bi isključivale Katalonce, poput koalicije sa baskijskim strankama. Koalicije sa drugim regionalnim strankama, takođe, mogu uključivati oštro ucenjivanje i prozivoditi političku nestabilnost.\nSančez-Rivera kao najbolja opcija\nPedro Sančez i Albert Rivera (Reuters)\nMatematički moguća koalicija, sa najmanjim brojem partija, bila bi koalicija Socijalisti-Građani. Iako mediji često spominju ovu koaliciju kao moguću, animoziteti, isključivanje koalicije u kampanji i teške reči izrečene u kampanji mogu biti prepreka. Albert Rivera je premijera Sančeza tokom mitinga i TV debata napadao za izdaju zbog kompromisa sa katalonskim partijama radi dobijanja vladine većine. Sa druge strane, ovo je koalicija koja jedina može najlakše uskladiti vrednosne elemente, a da u isto vreme zadovolji Evropsku uniju, sindikate i poslovne krugove.\nKoalicija bi imala većinu od 180 od 350 poslanika u donjem domu i ubedljivu većinu u gornjem domu. Sančez bi odabirom Rivere za koalicionog partnera verovatno morao da izvrši izvesne korekcije prilično ambicioznog programa javne potrošnje. Ovaj program predviđao je skoro 5 milijardi evra dodatne potrošnje, što predstavlja rizik prelaženja deficita od 3% BDP-a. Rizik je veći jer može doći do daljeg usporavanja rasta na nivou Evrozone, a javni dug Španije blizu je 100% BDP-a. Kompromis bi morao da se postigne i u sferi zakona u radu, u kom ove dve partije imaju suprotne stavove.\nNa drugoj strani, Rivera bi morao da ublaži tvđu unitarističku retoriku i pokaže spremnost na pregovore sa regionalnim vladama. Problem predstavlja važnost ovog pitanja za „Građane“, s obzirom da je ova partija i nastala u Kataloniji kao odgovor na separatističke težnje u regiji. Regionalne sekcije obe stranke u Kataloniji gaje visok međusobni animozitet. Iz tog razloga, zajednička vlada može obe stranke koštati dela podrške. Međutim, Rivera i „Građani“ bi imali priliku da utiču da vlada vodi fiskalno odgovornu politiku, izbore ekonomske dobitke za svoju bazu, a i dobiju garant da će vlada voditi jasnu proevropsku politiku.\nOvaj savez može biti ostvaren ili kroz potpuno učešće u koalicionoj vladi koje nosi veće rizike ili kroz manjinsku podršku Rivere. Svakako, ovim izborom Španija bi dobila stabilnu, proevropsku, ideološki umerenu, društveno progresivnu i fiskalno odgovorniju vladu. U ostalim slučajevima, premijer Sančez bio bi prinuđen da vodi vladu uz ad hoc koalicije, sa značajno manje konstruktivnim partnerima, oličenim u Podemosu i regionalnim strankama. Takva ad hoc vlada ne bi imala kapaciteta da se suoči sa rešavanjem pitanja Katalonije, koje je trenutno ključno.\nIz ovih razloga koalicija Sančez-Rivera predstavlja najbolje rešenje za Španiju, iako su solidne šanse da, zbog političkih računaca oba lidera, ne bude realizovana u praksi. U narednim nedeljama, biće poznato da li će se hronična politička nestabilnost u Španiji razrešiti kroz ovakav dogovor, neku drugu koaliciju ili će se kriza produbiti.\nTagovi: pedro sančez španija\nAutor: Dimitrije Milić - 26 сеп\nAutor: Dimitrije Milić - 24 авг